pythainlp/thai-wiki-dataset-v4 huggingface dataset:
ยูฟ่าแชมเปียนส์ลีก ฤดูกาล 2018–19 รอบแพ้คัดออก

รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2018–19 เริ่มแข่งขันในวันที่ 12 กุมภาพันธ์ พ.ศ. 2562 (ค.ศ. 2019) จนถึงวันที่ 1 มิถุนายน พ.ศ. 2562 (ค.ศ. 2019) ซึ่งเป็นรอบชิงชนะเลิศ โดยแข่งขันกันที่ วันดาเมโตรโปลิตาโน ใน มาดริด, ประเทศสเปน, เพื่อที่จะตัดสินหาแชมเปียนส์ของ ยูฟ่าแชมเปียนส์ลีก ฤดูกาล 2018–19. ทั้งหมด 16 ทีมที่เข้าร่วมการแข่งขันในรอบแพ้คัดออก.
สำหรับครั้งแรก, ระบบ ผู้ช่วยผู้ตัดสินวิดีโอ (วีเออาร์) จะถูกนำมาใช้ในแชมเปียนส์ลีก รอบแพ้คัดออก.
จนกระทั่งถึงวันที่ 30 มีนาคม พ.ศ. 2562 (ค.ศ. 2019) (รอบ 16 ทีมสุดท้าย) เป็น CET , หลังจากนั้น (รอบ 8 ทีมสุดท้ายและนอกจากนี้) เวลาจะเป็น CEST .
กำหนดการ.
กำหนดการแข่งขันของรอบแพ้คัดออกเป็นไปตามดังต่อไปนี้ (การจับสลากทั้งหมดจะจัดขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์).
ทีมที่ผ่านเข้ารอบ.
<section begin=Qualified teams />
สายการแข่งขัน.
<section begin=Bracket /><section end=Bracket />
รอบ 16 ทีมสุดท้าย.
โดยจะมีพิธีการจับสลากประกบคู่ในวันที่ 17 ธันวาคม พ.ศ. 2561 (ค.ศ. 2018), 12:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
สรุปผลการแข่งขัน.
รอบ 16 ทีมสุดท้าย นัดแรก จะลงทำการแข่งขันระหว่างวันที่ 12, 13, 19 และ 20 กุมภาพันธ์ พ.ศ. 2562 (ค.ศ. 2019), และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 5, 6, 12 และ 13 มีนาคม พ.ศ. 2562 (ค.ศ. 2019).
<section begin=R16 />
<section end=R16 />
นัด.
"รวมผลสองนัด แมนเชสเตอร์ซิตี ชนะ 10–2."
"รวมผลสองนัด ยูเวนตุส ชนะ 3–2."
"รวมผลสองนัด เสมอ 3–3. แมนเชสเตอร์ยูไนเต็ด ชนะด้วยกฏประตูทีมเยือน."
"รวมผลสองนัด ทอตนัม ฮอตสเปอร์ ชนะ 4–0."
"รวมผลสองนัด บาร์เซโลนา ชนะ 5–1."
"รวมผลสองนัด โปร์ตู ชนะ 4–3."
"รวมผลสองนัด อายักซ์ ชนะ 5–3."
"รวมผลสองนัด ลิเวอร์พูล ชนะ 3–1."
รอบ 8 ทีมสุดท้าย.
การจับสลากสำหรับรอบ 8 ทีมสุดท้ายจะจัดขึ้นในวันที่ 15 มีนาคม พ.ศ. 2562 (ค.ศ. 2019), 12:00 CET.
สรุปผลการแข่งขัน.
รอบ 8 ทีมสุดท้าย นัดแรก จะลงทำการแข่งขันระหว่างวันที่ 9 และ 10 เมษายน พ.ศ. 2562 (ค.ศ. 2019), และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 16 และ 17 เมษายน พ.ศ. 2562 (ค.ศ. 2019).
<section begin=QF />
หมายเหตุ
นัด.
"รวมผลสองนัด อายักซ์ ชนะ 3–2."
"รวมผลสองนัด ลิเวอร์พูล ชนะ 6–1."
"รวมผลสองนัด เสมอ 4–4. ทอตนัมฮอตสเปอร์ ชนะด้วยกฏประตูทีมเยือน."
"รวมผลสองนัด บาร์เซโลนา ชนะ 4–0."
รอบรองชนะเลิศ.
การจับสลากสำหรับรอบรองชนะเลิศได้จัดขึ้นเมื่อวันที่ 15 มีนาคม พ.ศ. 2562 (ค.ศ. 2019), 12:00 CET (หลังเสร็จสิ้นการจับสลากรอบก่อนรองชนะเลิศ).
สรุปผลการแข่งขัน.
รอบรองชนะเลิศ นัดแรก จะลงทำการแข่งขันระหว่างวันที่ 30 เมษายน และ 1 พฤษภาคม, และรอบรองชนะเลิศ นัดที่ 2 จะลงทำการแข่งขันระหว่างวันที่ 7 และ 8 พฤษภาคม พ.ศ. 2562 (ค.ศ. 2019).
<section begin=SF />
<section end=SF />
นัด.
"รวมผลสองนัด เสมอ 3–3. ทอตนัมฮอตสเปอร์ ชนะด้วยกฏประตูทีมเยือน."
"รวมผลสองนัด ลิเวอร์พูล ชนะ 4–3."
รอบชิงชนะเลิศ.
รอบชิงชนะเลิศจะลงเล่นในวันที่ 1 มิถุนายน พ.ศ. 2562 (ค.ศ. 2019) ที่ วันดาเมโตรโปลิตาโน ใน มาดริด. ทีม "เจ้าบ้าน" (สำหรับวัตถุประสงค์ในการจัดการ) จะถูกกำหนดขึ้นโดยการจับสลากเกิดขึ้นหลังจากเสร็จสิ้นการจับสลากรอบก่อนรองชนะเลิศและรอบรองชนะเลิศ.
หมายเหตุ.
<templatestyles src="Reflist/styles.css" />
สารวัตรเถื่อน

สารวัตรเถื่อน คือนวนิยายแนวอาชญากรรม ประพันธ์โดย พลตำรวจเอก วสิษฐ เดชกุญชร ได้รับการตีพิมพ์ทั้งหมด 6 ครั้ง และนำไปสร้างเป็นภาพยนตร์ในปี พ.ศ. 2530 และละครโทรทัศน์ในปี พ.ศ. 2559
เรื่องย่อ.
เชษฐ์ สารวัตรใหญ่แห่งวัฒนานิมิต กับ จ่าเที่ยง ตำรวจคู่ใจ รู้ข่าวการหักหลังกันในกลุ่มอิทธิพลของเมือง เกิดเหตุการณ์ต่อสู้ชุลมุนกันขึ้น ก็ปรากฏตัว ชายลึกลับ (ธนุส) เข้ามาช่วยตัวประกัน แต่สารวัตรเชษฐ์นั้นเสียชีวิต จ่าเที่ยงโกรธแค้น ทรงยศ นักธุรกิจผู้ทรงอิทธิพล เพราะเขาเป็นผู้อยู่เบื้องหลัง แต่จ่าเที่ยงก็มักจะถูกขัดขวางการทำงานจาก ธนสาร รองสารวัตร ที่ไปเข้ากับพวกทรงยศ ถาวร พาราไดซ์ แหล่งบันเทิงชั้นนำของเมือง ระมาดลูกน้องทรงยศชอบ ถมทอง ลูกสาวของถาวร แต่ถมทองไม่สนใจ ธนุส ปลอมตัวเป็นยมมาสังเกตการณ์ เกิดมีเรื่องกับลูกน้องของระมาด จนถูกจ่าเที่ยงจับ ถมทองมาช่วยประกัน และให้ยมพักที่โรงแรม
การตีพิมพ์.
สารวัตรเถื่อน ได้รับการตีพิมพ์ 6 ครั้ง#เปลี่ยนทาง ประกอบไปด้วย
การดัดแปลง.
ภาพยนตร์.
สารวัตรเถื่อน ได้รับการนำไปสร้างเป็นภาพยนตร์ออกอากาศในปี พ.ศ. 2530 เป็นภาพยนตร์ฟิล์มไทย ผลิตโดย บริษัท กิตติเจอร์กรุ๊ป จำกัด กำกับการแสดงโดย กิตติชัย นำแสดงโดย ฉัตรชัย เปล่งพานิช, พิศาล อัครเศรณี, วรรษมน วัฒโรดม, อภิชาติ อรรถจินดา, การันต์ กิตติราช, ปรัชญา อัครพล, และนักแสดงร่วมอีกมากมาย
ละครโทรทัศน์.
สารวัตรเถื่อน ได้รับการนำไปสร้างเป็นละครโทรทัศน์ออกอากาศในปี พ.ศ. 2559 เป็นละครโทรทัศน์ ผลิตโดย บริษัท ป๊าสั่งย่าสอน จำกัด กำกับการแสดงโดย รฤกฤกษ์ กัลย์จาฤก นำแสดงโดย เคลลี่ ธนะพัฒน์ กิตตน์ก้อง ขำกฤษ กาญจน์เกล้า ด้วยเศียรเกล้า พัชญา เพียรเสมอ อานัส ฬาพานิช ออกอากาศทุกวันพุธ พฤหัสบดี เวลา 20.30 เริ่มออกอากาศวันที่ 11 กุมภาพันธ์ พ.ศ. 2559 - 31 มีนาคม พ.ศ. 2559 ต่อจากละคร มรสุมสวาท
รุสบัคอัมพัสคชึท

รุสบัคอัมพัสคชึท (แปล: "รุสบัคในช่องเขาคชึท") หรือเรียกอย่างง่ายว่า รุสบัค ("Rußbach") เป็นเทศบาลในรัฐซัลทซ์บวร์ค ประเทศออสเตรีย ตั้งอยู่ในแหล่งมรดกโลกซัลทซ์คัมเมอร์กูท
อูร์รากาแห่งโปรตุเกส สมเด็จพระราชินีแห่งเลออน

อูร์รากา  เสด็จพระราชสมภพที่กูอิงบราในปี ค.ศ. 1148 สวรรคตที่วัมบา จังหวัดบายาโดลิด ในปี ค.ศ. 1211 ทรงเป็นอิงฟังตาแห่งโปรตุเกส เป็นพระธิดาของพระเจ้าอาฟงซู เอ็งรีกึช ปฐมกษัตริย์แห่งโปรตุเกส กับมาตีลด์แห่งซาวอย พระอัครมเหสี พระองค์เป็นสมเด็จพระราชินีแห่งเลออนจากการอภิเษกสมรสกับพระเจ้าเฟร์นันโดที่ 2 แห่งเลออนและเป็นพระมารดาของพระเจ้าอัลฟอนโซที่ 9 แห่งเลออน
ชีวประวัติ.
อูร์รากาเป็นพระธิดาของพระเจ้าอาฟงซูที่ 1 ปฐมกษัตริย์แห่งโปรตุเกส กับมาตีลด์แห่งซาวอย พระอัครมเหสี พระองค์มีพี่น้องหลายคน หนึ่งในนั้นคือพระเจ้าซังชูที่ 1 แห่งโปรตุเกส
ในเดือนพฤษภาคมหรือมิถุนายน ค.ศ. 1165 พระองค์อภิเษกสมรสกับพระเจ้าเฟร์นันโดที่ 2 แห่งเลออน ทำให้พระองค์เป็นอินฟันตาของโปรตุเกสคนแรกที่อภิเษกสมรสกับพระมหากษัตริย์เลออน ทั้งคู่มีพระโอรสด้วยกันเพียงคนเดียว คือ พระเจ้าอัลฟอนโซที่ 9 แห่งเลออน ซึ่งเสด็จพระราชสมภพในซาโมราเมื่อวันที่ 15 สิงหาคม ค.ศ. 1171
ทว่าการแต่งงานของพระเจ้าเฟร์นันโดที่ 2 กับอูร์รากาถูกสมเด็จพระสันตะปาปาอเล็กซานเดอร์ที่ 3 ประกาศให้เป็นโมฆะในปี ค.ศ. 1171 หรือ 1172 ด้วยทั้งคู่เป็นลูกพี่ลูกน้องลำดับที่สองกัน ต่างฝ่ายต่างก็เป็นพระปนัดดาของพระเจ้าอัลฟอนโซที่ 6 แห่งเลออนและกัสติยา อูร์รากาได้บวชเป็นแม่ชีเข้าร่วมนิกายนักบุญยอห์นแห่งเยรูซาเลมและเกษียณตัวไปใช้ชีวิตอยู่ในที่ดินที่ซาโมราซึ่งได้รับมาจากอดีตพระสวามี ต่อมาพระองค์เกษียณตัวเข้าสู่อารามซานตามาริอาเดวัมบาของนิกายนักบุญยอห์น
ร่างของพระราชินีอูร์รากาถูกฝังที่อารามซานตามาริอาเดวัมบาซึ่งปัจจุบันตั้งอยู่ในจังหวัดบายาโดลิด อารามเป็นของนิกายนักบุญยอห์น ภายในโบสถ์ของซันตามาเรียมีเพียงส่วนเดียวที่หลงเหลือมาจากสมัยกลาง คือ โบสถ์น้อยของพระราชินีอันเป็นที่ตั้งของแผ่นจารึกที่กล่าวว่า ร่างของพระราชินีอูร์รากาแห่งโปรตุเกสถูกฝังอยู่ภายในโบสถ์แห่งนี้
เปโตรนิยาแห่งอารากอน

สมเด็จพระราชินีนาถเปโตรนิยาแห่งอารากอน  เสด็จพระราชสมภพ 29 มิถุนายน / 11 สิงหาคม ค.ศ. 1136 สวรรคต 15 ตุลาคม ค.ศ. 1173 ครองราชย์เป็นสมเด็จพระราชินีนาถแห่งอารากอนหลังการสละบัลลังก์ของพระราชบิดาในปี ค.ศ. 1137 จนกระทั่งสละราชบัลลังก์ในปี ค.ศ. 1164 ทรงเป็นพระราชธิดาและผู้สืบทอดต่อตำแหน่งของพระเจ้ารามิโรที่ 2 แห่งอารากอน ซึ่งเกิดจากอาแญ็สแห่งอากีแตนผู้เป็นพระมเหสี พระองค์เป็นผู้ปกครองคนสุดท้ายของอารากอนที่มาจากราชวงศ์ฆิเมเนซ และการแต่งงานของพระองค์ทำให้บัลลังก์ถูกส่งต่อให้ราชวงศ์บาร์เซโลนา
พระราชินีแห่งอารากอน.
รามิโร พระบิดาของเปโตรนิยาเป็นพระอนุชาของพระเจ้าอัลฟอนโซที่ 1 แห่งอารากอน และเป็นบิชอปแห่งบาร์บัสโตร-โรดา ทว่าในปี ค.ศ. 1134 พระเจ้าอัลฟอนโซได้สิ้นพระชนม์โดยร้ซึ่งทายาท พระองค์ยกราชบัลลังก์ให้กลุ่มนักรบศาสนาสามกลุ่ม แต่ความประสงค์ของพระองค์ไม่ได้รับการทำตาม กลุ่มชนชั้นสูงของอารากอนเลือกพระอนุชาของพระองค์เป็นกษัตริย์ ด้วยเป็นบิชอป รามิโรจึงต้องขอการผ่อนผันจากสมเด็จพระสันตะปาปา สละคำปฏิญาณตนเป็นพระเพื่อมาสานต่อการสืบทอดต่อบัลลังก์
การอภิเษกสมรสของพระเจ้ารามิโรกับอาแญ็สแห่งอากีแตน ซึ่งเป็นพระปิตุจฉาของอาลีเยนอร์แห่งอากีแตน ถูกจัดเตรียมขึ้นมาอย่างเร่งรีบ และอาแญ็สตั้งครรภ์อย่างรวดเร็ว เปโตรนิยาซึ่งป็นพระโอรสธิดาเพียงคนเดียวของทั้งคู่เสด็จพระราชสมภพเมื่อวันที่ 29 มิถุนายน ค.ศ. 1136 พระองค์มีพระชนมายุเพียง 1 พรรษาในตอนที่ถูกจับหมั้นหมายกับราโมน บารังเกที่ 4 เคานต์แห่งบาร์เซโลนา ซึ่งขณะนั้นมีอายุ 24 ปี ต่อมาในปีเดียวกันนั้นพระบิดาของพระองค์สละราชสมบัติให้พระองค์และส่งต่ออำนาจให้ราโมน บารังเก พระองค์กลับไปใช้ชีวิตในทางศาสนา ที่วิหารซันเปโดรในเวสกา ทรงสิ้นพระชนม์ที่วิหารดังกล่าวในปี ค.ศ. 1157 พระมารดาของเปโตรนิยาก็เกษียณตัวไปใช้ชีวิตในทางศาสนาที่อารามฟงเตฟวูด์และสิ้นพระชนม์ราวปี ค.ศ. 1159
การแต่งงานและการสิ้นพระชนม์.
เดือนสิงหาคม ค.ศ. 1150 เปโตรนิยาเข้าพิธีแต่งงานกับราโมนที่แยย์ดา การแต่งงานถูกทำให้สมบูรณ์ในปี ค.ศ. 1151 เมื่อพระองค์มีพระชนมายุ 15 พรรษา ทั้งคู่มีพระโอรสธิดาด้วยกันห้าคน หนึ่งในนั้นคือพระเจ้าอัลฟอนโซที่ 2 แห่งอารากอน และพระองค์ไว้วางใจในตัวพระสวามีเป็นอย่างมาก ขณะกำลังตั้งครรภ์พระโอรสธิดาคนแรก ทรงสั่งเสียไว้ว่าจะยกราชอาณาจักรอารากอนให้พระสวามีหากพระองค์สิ้นพระชนม์ในการคลอดบุตร
พระสวามีของพระองค์สิ้นพระชนม์ในปี ค.ศ. 1162 ในวันที่ 18 กรกฎาคม ค.ศ. 1164 เปโตรนิยาสละราชบัลลังก์ให้พระเจ้าอัลฟอนโซที่ 2 แห่งอารากอน พระโอรสที่ยังมีชีวิตอยู่คนโตซึ่งมีพระชนมายุเพียง 7 พรรษา พระองค์เกษียณตัวจากชีวิตสาธารณะเช่นเดียวกับที่พระบิดาของพระองค์เคยทำ เปโตรนิยาสิ้นพระชนม์ในบาร์เซโลนาในเดือนตุลาคม ค.ศ. 1173 ด้วยพระชนมายุเพียง 73 พรรษา ร่างของพระองค์ถูกฝังที่อาสนวิหารบาร์เซโลนา แต่หลุมฝังศพของพระองค์สูญหายไป
เขตการปกครองของประเทศพม่า

ประเทศพม่าแบ่งการปกครองระดับบนสุดออกเป็น 15 หน่วยการปกครอง ซึ่งประกอบไปด้วย 7 รัฐ, 7 ภาค และ 1 ดินแดนสหภาพ ในบางรัฐและบางภาคมีพื้นที่ปกครองตนเองและเขตปกครองตนเองของกลุ่มชาติพันธุ์
ภาคของประเทศพม่าตั้งชื่อตามเมืองหลักของภาคนั้น ๆ ยกเว้นภาคซะไกง์ ภาคตะนาวศรี และภาคอิรวดี เขตการปกครองประเภทภาคนี้สามารถบ่งบอกได้ว่ามีประชากรส่วนใหญ่เป็นชาวพม่า ขณะที่รัฐ พื้นที่ปกครองตนเอง และเขตปกครองตนเองมีประชากรส่วนใหญ่เป็นชนกลุ่มน้อย
ภาคย่างกุ้งเป็นภาคที่มีประชากรมากที่สุดและมีความหนาแน่นมากที่สุด ส่วนรัฐกะยามีประชากรน้อยที่สุด ในแง่ของพื้นที่ รัฐฉานมีพื้นที่ใหญ่ที่สุด ส่วนดินแดนสหภาพเนปยีดอมีพื้นที่เล็กที่สุด
อดีตพระนางชิน

อดีตพระนางชิน (폐비 신씨; 15 ธันวาคม 2019 - 16 พฤษภาคม 2080) สมเด็จพระราชินี ของ เจ้าชายย็อนซัน พระราชาลำดับที่ 10 แห่ง ราชวงศ์โชซ็อน
พระนางถูกปลดเมื่อ พ.ศ. 2049 หลังจากเหตุการณ์ รัฐประหารพระเจ้าจุงจง
ฟุตบอลชิงแชมป์สโมสรโลก 2018 นัดชิงชนะเลิศ

การแข่งขัน ฟุตบอลชิงแชมป์สโมสรโลก 2018 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2018, เป็นทัวร์นาเมนต์ฟุตบอลที่เป็นเจ้าภาพโดย ประเทศสหรัฐอาหรับเอมิเรตส์. ครั้งนี้เป็นนัดชิงชนะเลิศครั้งที่ 15 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.
รอบชิงชนะเลิศเป็นการตัดสินกันระหว่าง สโมสรจากสเปน เรอัลมาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากยูเออี อัล-ไอน์, เป็นตัวแทนเจ้าภาพในฐานะทีมชนะเลิศของ ยูเออี โปร-ลีก. จะลงเล่นที่ ซาเหย็ด สปอร์ตส์ ซิตี สเตเดียม ในเมือง อาบูดาบี เมื่อวันที่ 22 ธันวาคม พ.ศ. 2561.
นัด.
รายละเอียด.
<onlyinclude></onlyinclude>
สถิติ.
<templatestyles src="Col-begin/styles.css"/>
ภูมิอากาศวิทยา

ภูมิอากาศวิทยา (จากภาษากรีก , "klima" แปลว่า "สถานที่ หรือเขต" และ หรือ "-logia") หรือ ภูมิอากาศศาสตร์ (climate science) คือการศึกษาทางวิทยาศาสตร์เกี่ยวกับภูมิอากาศซึ่งนิยามทางวิทยาศาสตร์ว่าคือสภาพของลมฟ้าอากาศเฉลี่ยในช่วงระยะเวลาหนึ่ง ในสาขาการศึกษาสมัยใหม่ถือเป็นสาขาหนึ่งของบรรยากาศศาสตร์และสาขาย่อยของภูมิศาสตร์กายภาพซึ่งเป็นส่วนหนึ่งของวิทยาศาสตร์โลก ภูมิอากาศวิทยาปัจจุบันศึกษาทั้งสมุทรศาสตร์และชีวธรณีเคมี องค์ความรู้พื้นฐานเกี่ยวกับภูมิอากาศสามารถนำมาใช้ในการพยากรณ์อากาศระยะสั้นโดยใช้เทคนิคแอนะล็อก เช่น เอลนีโญ-ความผันผวนซีกโลกใต้ (El Niño–Southern Oscillation: ENSO) ความผันผวนแมดเดน–จูเลียน (Madden–Julian oscillation: MJO) ความผันผวนแอตแลนติกเหนือ (North Atlantic oscillation: NAO) ภาวะวงแหวนซีกโลกเหนือ (Northern Annular Mode: NAM) ซึ่งเรียกอีกอย่างว่าความผันผวนอาร์กติก (Arctic oscillation: AO) ดัชนีแปซิฟิกเหนือ (Northern Pacific: NP) ความผันผวนทศวรรษแปซิฟิก (Pacific Decadal Oscillation: PDO) และความผันผวนระหว่างทศวรรษแปซิฟิก (Interdecadal Pacific Oscillation: IPO) แบบจำลองภูมิอากาศถูกนำมาใช้เพื่อจุดประสงค์ที่หลากหลายสำหรับการศึกษาตั้งแต่การศึกษาพลวัตของลมฟ้าอากาศและระบบภูมิอากาศไปจนถึงการคาดการณ์ภูมิอากาศในอนาคต ลมฟ้าอากาศเป็นที่รู้จักกันว่าคือสภาพของบรรยากาศในช่วงเวลาหนึ่ง ในขณะภูมิอากาศเกี่ยวข้องกับสภาพบรรยากาศในช่วงเวลานาน
เต้นต้านวี่น

เต้นต้านวี่น (เกิด 25 พฤศจิกายน 2534) เป็นนักฟุตบอลอาชีพจากพม่า เล่นในตำแหน่งกองหลังให้กับฟุตบอลทีมชาติพม่า เขาเคยย้ายจากสโมสรฟุตบอลยะดะนาโบนมาร่วมทีมราชบุรี มิตรผล ด้วยสัญญายืมตัวเป็นเวลา 1 ฤดูกาล
ไฮน์ริช บรือนิง

ไฮน์ริช อาโลอีซียึส มารีอา อีลีซาเบท บรือนิง  เป็นนักการเมืองพรรคกลางเยอรมันและนักวิชาการ ผู้ที่ทำหน้าที่เป็นนายกรัฐมนตรีเยอรมนีในช่วงสาธารณรัฐไวมาร์ ตั้งแต่ปี ค.ศ. 1930 ถึง 1932
นักรัฐศาสตร์และนักเคลื่อนไหวทางสังคมคริสเตียนด้วยปริญญาเอกที่เกี่ยวข้องกับระบบรางรถไฟบริติชที่เป็นของรัฐ เขาได้เข้าสู่วงการเมืองในปี ค.ศ. 1920 และได้รับเลือกให้เข้าสู่รัฐสภาไรชส์ทาคในปี ค.ศ. 1924 ไม่นานหลังจากนั้น บรือนิงได้เข้ารับตำแหน่งนายกรัฐมนตรี เมื่อวันที่ 30 มีนาคม ค.ศ. 1930 เขาต้องเผชิญกับวิกฤตเศรษฐกิจที่เกิดขึ้นจากภาวะเศรษฐกิจตกต่ำครั้งใหญ่ บรือนิงได้ตอบสนองด้วยการให้สินเชื่ออย่างรัดกุมและลดค่าจ้างและเงินเดือนที่เพิ่มขึ้นทั้งหมด นโยบายเหล่านี้นำไปสู่การว่างงานที่เพิ่มมากขึ้นและทำให้บรือนิงหมดความเป็นที่นิยมอย่างมาก, สูญเสียจากการสนับสนุนต่อเขาในรัฐสภาไรชส์ทาค ด้วยผลลัพธ์นี้ บรือนิงได้จัดตั้งสิ่งที่เรียกว่า รัฐบาลประธานาธิบดี ซึ่งเป็นรากฐานอำนาจรัฐบาลของเขาในกฤษฏีกาภาวะฉุกเฉินประธานาธิบดีซึ่งได้เรียกใช้ตามอำนาจรัฐธรรมนูญของประธานาธิบดี เพาล์ ฟ็อน ฮินเดินบวร์ค บรือนิงได้ประกาศลาออกจากคณะรัฐมนตรีของเขา เมื่อวันที่ 30 พฤษภาคม ค.ศ. 1932 ภายหลังจากนโยบายของเขาในการแจกจ่ายที่ดินแก่คนงานที่กำลังตกงาน ทำให้เขาเกิดความขัดแย้งกับประธานาธิบดีและเจ้าของที่ดินปรัสเซีย และประธานาธิบดีจึงได้ปฏิเสธที่จะลงนามอีกต่อไป
ด้วยความหวาดกลัวที่จะถูกจับกุม หลังระบอบนาซีรุ่งเรืองอำนาจ บรือนิงได้หนีออกจากเยอรมนีในปี ค.ศ. 1934 หลังจากนั้นก็ได้ไปอยู่ที่สวิตเซอร์แลนด์และสหราชอาณาจักร จนท้ายที่สุดเขาได้ย้ายไปอยู่ที่สหรัฐอเมริกา เขาได้อาศัยอยู่ที่นั้นซึ่งอยู่ในภาวะเศรษฐกิจที่ยากลำบากในช่วงปีแรกในฐานะผู้ลี้ภัยจากนาซี แต่ก็ได้กลายเป็นศาสตราจารย์รับเชิญที่มหาวิทยาลัยฮาร์วาร์ดในปี ค.ศ. 1937 และเป็น Lucius N. Littauer ศาสตราจารย์ของรัฐบาลที่ฮาร์วาร์ด ตั้งแต่ปี ค.ศ. 1939 - 1952 เขาได้กล่าวเตือนต่อสาธารณชนอเมริกันเกี่ยวกับแผนการสำหรับการทำสงครามของฮิตเลอร์ และต่อมาเกี่ยวกับการรุกรานสหภาพโซเวียตและแผนการสำหรับแผ่ขยายอำนาจ เขาได้เดินทางกลับมายังเยอรมนีในปี ค.ศ. 1951 เพื่อรับตำแหน่งเป็นศาสตราจารย์วิชารัฐศาสตร์ที่มหาวิทยาลัยโคโลญ แต่ก็ได้เดินทางกลับมายังสหรัฐอเมริกาในปี ค.ศ. 1955 และเขาได้ใช้ชีวิตในวัยเกษียณในรัฐเวอร์มอนต์ เขาได้กลายเป็นสมาชิกของสถานศึกษาศิลปะและวิทยาศาสตร์แห่งอเมริกัน ในปี ค.ศ. 1938
บรือนิงยังคงเป็นที่ถกเถียงกันในประวัติศาสตร์เยอรมนี ในขณะที่นักประวัติศาสตร์ได้โต้เถียงกันว่า เขาเป็นป้อมปราการสุดท้ายของสาธารณรัฐไวมาร์ หรือสัปเหร่อของสาธารณรัฐ หรือทั้งสองอย่าง นักวิชาการได้แบ่งออกเป็นห้องจำนวนมากสำหรับการวางแผนที่เขามีในช่วงเศรษฐกิจตกต่ำและช่วงเวลาที่ไร้เสถียรภาพางการเมืองครั้งใหญ่ ในขณะที่เขาได้มุ่งหมายที่จะปกป้องรัฐบาลสาธารณรัฐ นโยบายของเขา ที่โดดเด่นจากการใช้อำนาจฉุกเฉินของเขา ยังมีส่วนทำให้เกิดความเสื่อมถอยอย่างทีละน้อยของสาธารณรัฐไวมาร์ในช่วงที่เป็นนายกรัฐมนตรี
นานดะจอ

นานดะจอ (เกิด 3 กันยายน 2539) นักฟุตบอลอาชีพจากพม่าเล่นให้กับฟุตบอลทีมชาติพม่าและชานยูไนเต็ด เขาเกิดในเมืองอมรปุระ เขตมัณฑะเลย์ เขาเล่นฟุตบอลตั้งแต่อายุ 10 ปี ใน พ.ศ. 2555 เขาร่วมทีมเยาวชนของมะกเว เขาเป็นกัปตันฟุตบอลทีมชาติพม่ารุ่นอายุต่ำกว่า 19 ปี
พระเจ้าอัลฟอนโซที่ 4 แห่งเลออน

อัลฟอนโซที่ 4 หรือ อัลฟอนโซผู้เป็นพระ  สิ้นพระชนม์ ค.ศ. 933 ครองราชย์เป็นกษัตริย์แห่งเลออนและอัสตูเรียสตั้งแต่ ค.ศ. 926 ถึง ค.ศ. 932 ทรงเป็นพระโอรสของพระเจ้าออร์ดอนโญที่ 2 และเป็นผู้สืบทอดต่อตำแหน่งของพระเจ้าฟรูเอลาที่ 2 พระปิตุลา ทรงผนวชเป็นพระ, สละราชบัลลังก์ และพยายามกอบกู้บัลลังก์กลับคืนมา รัชสมัยสั้นๆ ของพระองค์คือหนึ่งในความวุ่นวายทางการเมืองที่เกิดขึ้นอย่างต่อเนื่องและสิ้นสุดลงในปี ค.ศ. 932
พระราชประวัติ.
เมื่อพระเจ้าออร์ดอนโญที่ 2 สิ้นพระชนม์ในปี ค.ศ. 924 ผู้สืบทอดต่อบัลลังก์แห่งเลออนไม่ใช่หนึ่งในพระโอรสแต่กลับเป็นพระเจ้าฟรูเอลาที่ 2 แห่งอัสตูเรียสผู้เป็นพระอนุชา หลังพระเจ้าฟรูเอลาสิ้นพระชนม์ในอีกหนึ่งปีต่อมา สถานการณ์ด้านการสืบทอดตำแหน่งนั้นคลุมเครือ แต่อัลฟอนโซ โฟรอีลัซ พระโอรสของพระองค์ ก็ได้ครองราชย์เป็นกษัตริย์ อย่างน้อยก็ในพื้นที่ส่วนหนึ่งของราชอาณาจักรของพระบิดา ซันโช ออร์ดอนเญซ, อัลฟอนโซ และรามีโร พระโอรสทั้งสามของพระเจ้าออร์ดอนโญที่ 2 อ้างตนเป็นทายาทโดยชอบธรรมและก่อกบฏต่อลูกพี่ลูกน้องของตน ทั้งสามผลักดันอัลฟอนโซ โฟรอีลัซไปทางชายแดนตะวันออกของอัสตูเรียสโดยมีฆีเมโน การ์เซสแห่งปัมโปลนาให้การสนับสนุน จากนั้นทั้งสามได้แบ่งอาณาจักรกัน อัลฟอนโซ ออร์ดอนเญสได้ราชบัลลังก์เลออน ส่วนซันโชผู้เป็นพระเชษฐาได้รับการยกย่องให้เป็นกษัตริย์ในกาลิเซีย
พระเจ้าอัลฟอนโซถอนตัวจากราชบัลลังก์ให้รามีโร พระอนุชา ในปี ค.ศ. 931 ไปอยู่ที่ศาสนสถาน หนึ่งปีต่อมาพระองค์จับอาวุธ ช่วยออร์ดอนโญและรามีโร พระโอรสของพระเจ้าฟรูเอลา ต่อกรกับรามีโร พระอนุชาของพระองค์เอง และกลับมาใช้ชีวิตในทางโลกอีกครั้ง พระองค์พ่ายแพ้ ถูกทำให้ตาบอด และถูกส่งกลับไปตายที่ซาฮากุน พระเจ้าอัลฟอนโซอภิเษกสมรสกับโอเนกา ซันเชซแห่งปัมโปลนา หลานอาของฆีเมโน การ์เซส พันธมิตรของพระองค์ และเป็นพระธิดาของพระเจ้าซันโชที่ 1 แห่งปัมโปลนากับตอดาแห่งนาวาร์ ทั้งคู่มีพระโอรสธิดาด้วยกันสองคน คือ พระเจ้าออร์ดอนโญที่ 4 แห่งเลออนกับฟรูเอลา ซึ่งมีส่วนเกี่ยวข้องในความขัดแย้งเรื่องดินแดนในช่วงรัชสมัยของพระเจ้ารามีโรที่ 3 แห่งเลออน
โรงเรียนนาด้วงวิทยา

โรงเรียนนาด้วงวิทยา (อักษรย่อ: น.ด.ว.) หรือเรียกอย่างย่อว่า นาด้วง เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษาประจำอำเภอนาด้วง จังหวัดเลย สังกัดสำนักงานเขตพื้นที่การศึกษามัธยมศึกษาเขต 19 เครือข่ายพัฒนาคุณภาพการศึกษา สหวิทยาเขตหลักเมืองเลย สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ.
โรงเรียนนาด้วงวิทยา ก่อตั้งวันที่ 20 พฤษภาคม พ.ศ. 2520 แรกเริ่มใช้ศาลาการเปรียญวัดเวียงล้อมเป็นที่ทำการเรียนการสอนเป็นการชั่วคราว โดยเปิดรับนักเรียนชั้นมัธยมศึกษาปีที่1 จำนวน 3 ห้องเรียน มีนักเรียนทั้งหมด 95 คน มีนายถนอม จันทนา ศึกษาธิการกิ่งอำเภอนาด้วง รักษาการครูใหญ่ ต่อมากรมสามัญศึกษาได้แต่งตั้งให้นายธวัชชัย ศรีภูมิสวัสดิ์ อาจารย์ 1 โรงเรียนศรีสงครามวิทยา อำเภอวังสะพุง จังหวัดเลย มาดำแรงตำแหน่งครูใหญ่มาดำรงตำแหน่งครูใหญ่ หลังจากก่อตั้งโรงเรียนได้ 1 ปี โรงเรียนได้รับบริจาคที่ดินเพื่อปรับสภาพที่ตั้งโรงเรียนจากชาวบ้านซึ่งเป็นที่ที่โรงเรียนตั้งอยู่ในปัจจุบัน เป็นเนื้อที่ทั้งหมด 78 ไร่ 2 งาน 80 ตารางวา 
ปัจจุบันโรงเรียนนาด้วงวิทยา นายประเสริฐ อินทรมณีพันธ์ เป็นผู้อำนวยการ โดยโรงเรียนเปิดทำการเรียนการสอนในระดับช่วงชั้นที่ 3 และช่วงชั้นที่ 4 มีอาคารเรียนทั้งหมด จำนวน 3 หลัง อาคารโรงฝึกงาน 2 หลัง อาคารหอประชุม 1 หลัง โรงอาหาร 1 หลัง โรงเรียนนาด้วงวิทยา เป็นโรงเรียนมัธยมศึกษาขนาดกลาง ประจำอำเภอนาด้วง จังหวัดเลย
สถานที่ภายในโรงเรียน.
โรงเรียนนาด้วงวิทยามีอาคารเรียน 3 หลัง อาคารปฏิบัติการ 2 หลัง อาคารชั่วคราว 1 หลัง หอประชุม 1 หลัง และสถานที่ต่าง ๆ ดังนี้
พระเจ้ายันที่ 2 กาชีมีแยช วาซา

พระเจ้ายันที่ 2 กาชีมีแยช วาซา 22 มีนาคม ค.ศ. 1609 – 16 ธันวาคม ค.ศ. 1672) ทรงเป็น พระมหากษัตริย์แห่งโปแลนด์ และ แกรนด์ดยุกแห่งลิทัวเนีย จากราชวงศ์วาซา เป็นพระราชโอรสองค์รองของ พระเจ้าซิกมุนด์ที่ 3 วาซา นอกจากนี้พระองค์ยังทรงเป็นผู้อ้างสิทธิ์ในราชบัลลังก์สวีเดนด้วย ทรงขึ้นสืบราชสมบัติต่อจาก พระเจ้าววาดือสวัฟที่ 4 วาซา พระเชฐษา รัชสมัยของพระองค์เป็นรัชสมัยที่วุ่นวายที่สุดสมัยหนึ่งของเครือจักรภพโปแลนด์-ลิทัวเนีย ทั้งเหตุการณ์ กบฎคอสแซค ภายใต้การนำของ โบห์ดัน คเมลนิทสกี ทำให้พระราชอำนาจของพระองค์สั่นคลอน ในขณะที่อิทธิพลของเหล่าชนชั้นสูงเพิ่มมากขึ้น ท้ายที่สุดแล้วพระองค์ตัดสินพระทัยสละราชสมบัติ ซึ่งมีสาเหตุมาจากปัจจัยข้างต้น รวมทั้งจากภาวะซึมเศร้าหลังจากการสิ้นพระชนม์ของพระมเหสี มารี ลูอีซ กอนซากา ในปั่นปลายพระชนม์ชีพทรงเข้าร่วมคณะเยสุอิต และได้เป็นอธิการวัดเซ็นต์-เจอร์เมน-เดส-เพรส
พระองค์ทรงเป็นกษัตริย์โปแลนด์พระองค์ที่สามและพระองค์สุดท้ายจาก ราชวงศ์วาซา
พระองค์ทรงเป็นเชื้อสายของสมเด็จพระราชินีโบน่า สฟอร์ซ่า พระองค์สุดท้าย
การทำแผนที่

การทำแผนที่ (จากภาษากรีก χάρτης "chartēs" แปลว่า "พาไพรัส, แผ่นกระดาษ หรือแผนที่"; และ γράφειν "graphein" แปลว่า "เขียน") เป็นการศึกษาและการปฏิบัติเกี่ยวกับการสร้างและใช้แผนที่ ซึ่งผสมผสานระหว่างวิทยาศาสตร์ สุนทรียศาสตร์ และเทคนิค โดยตั้งอยู่บนสมมุติฐานที่ว่า ความเป็นจริง (หรือความเป็นจริงที่นึกวาดไว้) สามารถจำลองขึ้นในลักษณะที่สื่อข้อมูลเชิงพื้นที่ได้อย่างมีประสิทธิภาพอย่างแน่นอน
การทำแผนที่แบบดั้งเดิม มีความมุ่งหมายพื้นฐานเป็นการ
การทำแผนที่สมัยใหม่ถือเป็นรากฐานหลายประการของระบบและวิทยาการสารสนเทศภูมิศาสตร์ ทั้งในทางทฤษฎีและทางปฏิบัติ
การออกแบบแผนที่.
การทำแผนที่ซึ่งมีความสำคัญคือเป้าหมายดีสุดแผนที่ที่น่าสนใจจะดึงดูดผู้ใช้และแผนที่ที่มีตัวแปรจะอนุญาตให้เปรียบเทียบการออกแบบแผนที่ไม่ใช่การศึกษาที่สมบูรณ์แบบการตัดสินใจส่วนใหญ่ขึ้นอยู่กับนักเขียนแผนที่
การลดความซับซ้อนของแผนที่.
ข้อมูลที่แสดงบนแผนที่จะต้องเข้ากับเป้าหมายของแผนที่แผนที่ที่ดีจะมีข้อมูลเพียงพอสำหรับผู้ใช้ที่จะใช้แผนที่นั้นตามที่แผนที่ถูกสร้างขึ้นไว้ผู้ทำแผนที่ต้องตัดสินใจว่าจะรวมอะไรบ้างจะยกเว้นอะไรบ้างและสิ่งที่ควรอยู่นอกศูนย์จะอยู่ที่ไหนยิ่งแผนที่เล็กลงยิ่งความสำคัญของการตัดสินใจเกี่ยวกับสิ่งที่จะรวมไว้ในแผนที่จะเพิ่มขึ้น
การถ่ายแผนที่.
เพราะโลกมันกลมจึงไม่สามารถแสดงพื้นที่ระยะทางหรือรูปร่างของสถานที่ต่างๆได้อย่างสมบูรณ์แบบสถานที่จะถูกบิดเบือนเมื่อแสดงบนระนาบแบน
การติดฉลากกับแผนที่.
จำเป็นต้องใช้ฉลากเพื่อช่วยให้ผู้ใช้ตีความแผนที่ฉลากที่ดีอ่านง่ายและอยู่ใกล้กับสิ่งนั้นฉลากที่ดีต้องมีขนาดตัวอักษรและสีที่เหมาะสมเพื่อจะไม่รบกวนฉลากอื่น ๆใช้แบบอักษรที่แตกต่างกันเพื่อเชื่อมโยงกับรายการต่างๆและสีของตัวอักษรที่แตกต่างกันเพื่อเชื่อมโยงสีจุดสังเกตหรือสีชื่อที่มีสีเดียวกัน
ดูเพิ่ม.
<templatestyles src="Div col/styles.css"/>
พระเจ้ารามิโรที่ 1 แห่งอารากอน

รามิโรที่ 1  สิ้นพระชนม์ 8 มีนาคม ค.ศ. 1063 หรือ 8 พฤษภาคม ค.ศ. 1069 ครองราชย์เป็นปฐมกษัตริย์แห่งอารากอนตั้งแต่ปี ค.ศ. 1035 พระองค์เป็นบุตรชายนอกสมรสของพระเจ้าซันโชที่ 3 แห่งนาวาร์ ในช่วงที่พระบิดายังมีชีวิตอยู่ พระองค์บริหารปกครองอารากอนและได้รับแต่งตั้งเป็นกษัตริย์ตามพินัยกรรมของพระบิดา ในปี ค.ศ. 1045 พระองค์ผนวกดินแดนที่เป็นของกอนซาโล พระอนุชา หลังกอนซาโลสิ้นพระชนม์ ต่อมาพระเจ้ารามิโรพิชิตดินแดนส่วนหนึ่งมาจากชาวมัวร์และทำให้กษัตริย์ชาวมัวร์ของเฮวสกา, ซาราโกซา และเลริดายอมจ่ายบรรณาการให้พระองค์
พระราชประวัติ.
รามิโรเป็นบุตรชายนกสมรสของพระเจ้าซันโชที่ 3 แห่งปัมโปลนา (นาวาร์) กับซันชาแห่งอัยบาร์ ซึ่งเป็นภรรยาลับของกษัตริย์ ในช่วงรัชสมัยของพระบิดา พระองค์ได้เป็นสักขีพยานในกฎบัตรในปี ค.ศ. 1011 และได้รับพระราชทานที่ดินมากมายในเคาน์ตีอารากอน และในการแบ่งราชอาณาจักรหลังการสิ้นพระชนม์ของพระเจ้าซันโชที่ 3 ในปี ค.ศ. 1035 รามิโรได้เคาน์ตีอารากอนโดยมีตำแหน่งเป็นเจ้าเมือง ซึ่งเป็นส่วนย่อยในนาวาร์และประเทศของชาวบาสก์ที่ตกเป็นของการ์เซีย พระเชษฐาคนโตต่างมารดา เคาน์ตีกัสตียาตกอยู่ในการครอบครองของเฟร์นันโด ขณะที่ซาบราร์เบและริบาโกร์ซาตกเป็นของกอนซาโล รามิโรได้ครองอารากอนภายใต้การปกครองของการ์เซีย
รามิโรหาทางขยายอาณาเขตด้วยการยึดดินแดนมาจากชาวมัวร์และการ์เซีย พระเชษฐาผู้เป็นกษัตริย์แห่งนาวาร์ หลังพระบิดาสิ้นพระชนม์ได้ไม่นาน พระองค์สนับสนุนเอมีร์แห่งตูเดลาให้รุกรานนาวาร์ แม้จะพ่ายแพ้ที่สมรภูมิตาฟายา แต่พระองค์ก็ได้ดินแดนมาเพิ่ม หนึ่งในนั้นคือซังเกวซา และสถาปนาตนเป็นรัฐกึ่งอิสระ ในปี ค.ศ. 1043 ทรงได้รับการอนุมัติจากพระเจ้าการ์เซียให้ผนวกซาบราร์เบและริบาโกร์ซาซึ่งก่อนหน้านั้นเป็นของกอนซาโล พระอนุชาที่เป็นพระโอรสตามกฎหมายคนสุดท้องของพระบิดา การรวมตัวกันครั้งนี้ถือกำเนิดรัฐอิสระเทียมอารากอนที่มีเมืองหลวงอยู่ที่ฆากา ซึ่งต่อมาจะเติบโตเป็นราชอาณาจักรอารากอน
ก่อนอภิเษกสมรส พระเจ้ารามิโรมีภรรยาลับชื่อว่าอามูญญา ทั้งคู่มีบุตรชายด้วยกันหนึ่งคน คือ ซันโช รามีเรซ ที่ได้รับความไว้วางใจให้บริหารปกครองเคาน์ตีริบาโกร์ซา
พระเจ้ารามิโรสิ้นพระชนม์ในสมรภูมิเกราส์ในปี ค.ศ. 1063 ด้วยพระชนมายุ 55 – 56 พรรษา ขณะกำลังพยายามยึดเมือง ร่างของพระองค์ถูกฝังที่อารามซันฆวนเดลาเปญญาในซันตากรูซเดลาเซโรส
การอภิเษกสมรสและพระโอรสธิดา.
พระมเหสีคนแรกของพระเจ้ารามิโร คือ จิสแบร์กา บุตรสาวของแบร์นาด์แห่งบิกอร์เร อภิเษกสมรสเมื่อวันที่ 22 สิงหาคม ค.ศ. 1036 หลังแต่งงานกับพระองค์ จิสแบร์กาเปลี่ยนชื่อเป็นเอร์เมซินดา ทั้งคู่มีพระโอรสธิดาด้วยกันห้าคน คือ
พระมเหสีคนที่สองของพระเจ้ารามิโร คือ อาแญ็ส (อิเนส) ซึ่งอาจะเป็นบุตรสาวของดยุคแห่งอากีแตน เท่าที่รู้ทั้งคู่ไม่มีพระโอรสธิดาด้วยกัน
ก่อนอภิเษกสมรส พระองค์มีบุตรชายนอกสมรสหนึ่งคนกับอามูญญาซึ่งเป็นภรรยาลับ คือ
ภูมิศาสตร์สุขภาพ

ภูมิศาสตร์สุขภาพ  คือการประยุกต์ใช้สารสนเทศ มุมมอง และวิธีการทางภูมิศาสตร์ในการศึกษาเกี่ยวกับสุขภาพ โรค และการดูแลสุขภาพ
ภาพรวม.
การศึกษาภูมิศาสตร์สุขภาพได้รับอิทธิพลจากการเปลี่ยนแปลงในภูมิศาสตร์การแพทย์ซึ่งเป็นสาขาของภูมิศาสตร์สังคม เนื่องจากการเปลี่ยนแปลงของแบบจำลองทางสังคมในการดูแลสุขภาพมีมากกว่าแบบจำลองทางการแพทย์ ทำให้เกิดนิยามใหม่ของสุขภาพและการดูแลสุขภาพแยกออกจากการป้องกันและรักษาความเจ็บป่วยอันเป็นส่วนหนึ่งของความเป็นอยู่โดยทั่วไป ภายใต้แบบจำลองนี้การเจ็บป่วยก่อนหน้านี้บางส่วน (เช่น การเสียสุขภาพจิต) ได้รับการยอมรับว่าเป็นเพียงภาวะผิดปกติทางพฤติกรรมเท่านั้น และการแพทย์ประเภทอื่น ๆ (เช่น การแพทย์ทางเลือกหรือการแพทย์แผนโบราณ) ได้รับการศึกษาโดยนักวิจัยทางการแพทย์ ในบางครั้งเป็นการสังเคราะห์โดยนักภูมิศาสตร์สุขภาพซึ่งไม่เคยได้รับการศึกษาทางการแพทย์ การเปลี่ยนแปลงนิยามของการดูแลนี้ทำให้ไม่ต้องมีการจำกัดทางพื้นที่อีกต่อไป เช่น โรงพยาบาลหรือสำนักงานแพทย์ นอกจากนี้แบบจำลองทางสังคมให้ความสำคัญกับการเข้าถึงอย่างใกล้ชิดในการดำเนินการโดยไม่ใช้พื้นที่ทางการแพทย์และการดูแลสุขภาพแบบดั้งเดิมเช่นเดียวกับปัจเจกบุคคลที่เป็นผู้บริโภคด้านสุขภาพ
การเข้าถึงระเบียบวิธีการทางเลือกนี้จึงเป็นภูมิศาสตร์การแพทย์ที่ขยายขอบเขตรวมกับแนวคิดปรัชญาอื่น ๆ เช่น เศรษฐศาสตร์การเมืองแบบมากซ์ โครงสร้างนิยม ปฏิสัมพันธ์นิยมเชิงสังคม มนุษยนิยม คตินิยมสิทธิสตรี และทฤษฎีเพศวิภาษ
สโมสรฟุตบอลเอยูยู อินเตอร์ แบงค็อก

สโมสรฟุตบอลเอยูยู อินเตอร์ แบงค็อก  หรือเดิมคือ สโมสรฟุตบอลรังสิต ยูไนเต็ด เป็นสโมสรฟุตบอลในประเทศไทย ก่อตั้งสโมสรในปี พ.ศ. 2558 ซึ่งอดีตสโมสรเคยใช้ชื่อว่า สโมสรฟุตบอล บียู เดฟโฟ และ สโมสรฟุตบอลเดฟโฟ ตามลำดับ ปัจจุบันลงแข่งขันในระดับไทยลีก 3 โซนภาคกลาง และใช้สนามกีฬาเฉลิมพระเกียรติ 72 พรรษา มีนบุรี เป็นสนามเหย้า
ประวัติสโมสร.
สโมสรก่อตั้งขึ้นในปี พ.ศ. 2558 ในชื่อ สโมสรฟุตบอลบียู เดฟโฟ โดยเป็นทีมฟุตบอลที่เกิดจากการร่วมมือกันระหว่างมหาวิทยาลัยกรุงเทพ และ บริษัท เดฟโฟ สปอร์ต (ประเทศไทย) จำกัด ผู้ผลิตเสื้อผ้ากีฬาชั้นนำ โดยมีนายพีระพันธ์ เครือคงคา เป็นประธานสโมสร และใช้ผู้เล่นจากมหาวิทยาลัยกรุงเทพเป็นหลัก โดยเริ่มส่งทีมลงแข่งขันครั้งแรกใน ลีกภูมิภาค ดิวิชั่น 2 ฤดูกาล 2558 กลุ่มกรุงเทพมหานครและภาคกลาง
สโมสรลงแข่งขันอย่างเป็นทางการเป็นนัดแรกเมื่อวันที่ 15 กุมภาพันธ์ พ.ศ. 2558 ใน ลีกภูมิภาค ดิวิชั่น 2 กลุ่มกรุงเทพมหานครและภาคกลาง โดยบุกไปเสมอ สโมสรฟุตบอลปลวกแดง ระยอง ยูไนเต็ด 1–1 ที่สนามพัฒนาสปอร์ตคลับ ก่อนที่จะพบกับชัยชนะในลีกเป็นนัดแรกเมื่อวันที่ 27 กุมภาพันธ์ พ.ศ. 2558 ในนัดที่บุกไปชนะ ทหารบก เอฟซี ที่ สนามกีฬากองทัพบก 1–0 โดยการแข่งขันฤดูกาลแรกของสโมสรจบด้วยอันดับที่ 12 ในกลุ่มกรุงเทพมหานครและภาคกลาง
หลังจากที่สโมสรฟุตบอลเดฟโฟตกชั้นจากไทยลีก 3ในฤดูกาล 2561 สโมสรได้เปลี่ยนชื่อเป็นรังสิต ยูไนเต็ด และย้ายสนามเหย้ามาใช้สนามกีฬาเฉลิมพระเกียรติ 72 พรรษา มีนบุรี
สนามแข่งขัน.
ปัจจุบันสโมสรใช้สนามกีฬาเฉลิมพระเกียรติ 72 พรรษา มีนบุรี เป็นสนามเหย้า โดยเป็นสนามกีฬาที่มีมาตรฐานอยู่ในการกำกับดูแลของ กรุงเทพมหานคร
เจ้าหน้าที่สโมสร.
"ข้อมูล ณ วันที่ 1 กันยายน พ.ศ. 2564"
 "ณ วันที่ 31 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
หัวหน้าผู้ฝึกสอน.
"ตั้งแต่ปี พ.ศ. 2558 ถึงปัจจุบัน"
ผู้ทำประตูสูงสุดในลีกประจำฤดูกาล.
"ข้อมูล ณ วันที่ 31 ธันวาคม 2561"
ผู้ผลิตชุดแข่ง และผู้สนับสนุนหลัก.
รายนามผู้ผลิตชุดแข่ง และผู้สนับสนุนหลัก ฤดูกาล 2558 ถึงปัจจุบัน
คำสั่งว่าด้วยลิขสิทธิ์ในตลาดเดียวดิจิทัล

คำสั่งว่าด้วยลิขสิทธิ์ในตลาดเดียวดิจิทัล  2016/0280(COD) หรือเรียก คำสั่งลิขสิทธิ์อียู เป็นคำสั่งสหภาพยุโรป (อียู) ที่มีการเสนอโดยเจตนาเพื่อรับประกัน "ตลาดที่มีการทำหน้าที่อย่างดีสำหรับการแสวงหาประโยชน์ของงานและเนื้อหาสาระอื่น... โดยคำนึงถึงการใช้โดยเฉพาะดิจิทัลและเนื้อหาที่ได้รับการคุ้มครองข้ามพรมแดน" คำสั่งฯ ขยายกฎหมายลิขสิทธิ์ของสหภาพยุโรปที่มีอยู่เดิม และเป็นส่วนประกอบของโครงการตลาดเดียวดิจิทัลของอียู คณะกรรมาธิการรัฐสภายุโรปว่าด้วยกิจการกฎหมายริเริ่มคำสั่งฯ เมื่อวันที่ 20 มิถุนายน 2561 รัฐสภายุโรปอนุมัติคำสั่งฯ เมื่อวันที่ 12 กันยายน 2561 และปัจจุบันกำลังผ่านการอภิปรายไตรภาคี (Trilogue) อย่างเป็นทางการซึ่งคาดว่าจะยุติในเดือนมกราคม 2562 หากได้รับการประมวล ประเทศสมาชิกอียูจะต้องตรากฎหมายเพื่อรองรับคำสั่งนี้
ที่ประชุมยุโรปอธิบายเป้าหมายหลักของที่ประชุมฯ ว่าเป็นไปเพื่อคุ้มครองสิ่งพิมพ์เผยแพร่สื่อ ลด "ช่องว่างมูลค่า" ระหว่างกำไรที่แพลตฟอร์มอินเทอร์เน็ตและผู้ผลิตเนื้อหาได้ ส่งเสริม "ความร่วมมือ" ระหว่างสองกลุ่มดังกล่าว และสร้างข้อยกเว้นด้านลิขสิทธิ์สำหรับการทำเหมืองข้อความและข้อมูล ข้อเสนอจำเพาะของคำสั่งฯ รวมถึงการให้ลิขสิทธิ์โดยตรงแก่ผู้พิมพ์เผยแพร่สื่อในการใช้สิ่งพิมพ์เผยแพร่ของตนโดยแพลตฟอร์มอินเทอร์เน็ตอย่างผู้เผยแพร่ข่าวออนไลน์ (ข้อ 11) และกำหนดให้เว็บไซต์ซึ่งให้มีเนื้อหาที่ผู้ใช้โพสต์เป็นหลักออกมาตรการ "ยังผลและได้สัดส่วน" เพื่อป้องกันการโพสต์ที่ไม่ได้รับอนุญาตซึ่งเนื้อหามีลิขสิทธิ์หรือต้องรับผิดสำหรับการกระทำของผู้ใช้ (ข้อ 13)
ข้อ 11 และ 13 ดึงดูดการวิจารณ์อย่างกว้างขวางทั้งจากในทวีปยุโรปและอเมริกา ข้อ 11 ถูกวิจารณ์ว่าเป็น "ภาษีลิงก์" ซึ่งกำหนดให้เว็บไซต์ "ได้ใบอนุญาตก่อนลิงก์ไปยังนิยายข่าว" และข้อ 13 เป็น "การห้ามมีม" บนพื้นฐานที่ว่าเทคโนโลยีการจับคู่เนื้อหาที่ใช้เพื่อให้บรรลุข้อกำหนดของคำสั่งฯ ไม่สามารถระบุวิธีโดยชอบอย่างวรรณกรรมล้อ (parody) ได้ ผู้สนับสนุนคำสั่งฯ ซึ่งส่วนใหญ่เป็นกลุ่มสื่อและผู้พิมพ์เผยแพร่ ปฏิเสธการให้เหตุผลเหล่านี้และอ้างว่าการเผยแพร่สารสนเทศเท็จและการรณรงค์ทำหญ้าเทียม (astroturfing) ที่แพลตฟอร์มอินเทอร์เน็ตขนาดใหญ่อย่างกูเกิลดำเนินการอยู่ ในเดือนพฤศจิกายน 2561 ข้างกูเกิลเริ่มการรณรงค์อย่างเปิดเผยต่อต้านข้อเสนอนี้ โดยขู่ปิดยูทูบในอียูหากไม่ได้รับการประนีประนอม
เชิงอรรถ.
<templatestyles src="Reflist/styles.css" />
มายทีน

MYTEEN (ภาษาเกาหลี:마이틴) ย่อมาจาก Make Your Teenager เป็นกลุ่มบอยแบนด์ประเทศเกาหลีใต้ที่ก่อตั้งโดยบริษัท The Music Works ในปี 2016 และเปิดตัวครั้งแรกในปี 2017 ด้วยรายการเรียลลิตี้ MYTEEN GO! กลุ่มประกอบด้วยสมาชิก 7 คน ได้แก่ แทบิน ชอนจิน อึนซู ชีฮอน จุนซอบ ยูบิน ฮันซึล และอดีตสมาชิก แทบิน ออกจากวงเมื่อ 30 ธันวาคม 2018
ประวัติ.
ก่อนเดบิวต์.
ยูบินเข้าแข่งขันในรายการประกวดร้องเพลง Superstar K6 ในปี 2014 จบรายการด้วยอันดับ TOP4 ต่อมาเขาได้เซ็นสัญญากับ The Music Works และเปิดตัวในฐานะศิลปินเดี่ยวพร้อมปล่อยซิงเกิ้ล "To To Bone It You" กับ มินฮยอก BTOB ในวันที่ 30 พฤษภาคม 2016 หลังจากนั้น 1 เดือน ยูบิน เข้าร่วมกลุ่มกับสมาชิกอีก 6 คนในปี 2017 เปิดตัวด้วยชื่อ MYTEEN โดยนำคำว่า "MY" และ "TEENAGER" มาประกอบกัน สมาชิกที่เหลืออีก 6 คนคือ แทบิน, ชอนจิน, อึนซู, ชีฮอน, จุนซอบ, ฮันซึล
ในเดือนมกราคม 2017 พวกเขาจัดแฟนมีตติ้งที่ฮ่องกง และมีรายการเรียลลิตี้ครั้งแรกของพวกเขา Trainee Escape - Myteen Go! (ภาษาเกาหลี: 연습생 탈출 프로젝트 - 마이틴 GO!) ออกอากาศทางช่อง MBC Music
2017: MYTEEN GO! และ MIXNINE.
เดบิต์ครั้งแรกในวันที่ 26 กรกฎาคม ด้วยอัลบั้มแรก มีชื่อว่า MYTEEN GO! เพลงโปรโมทของพวกเขาคือ "Amazing" จัดแสดงที่ Ilchi Art Hall ในวันเดียวกันกับที่ปล่อยอัลบั้ม
ในเดือนตุลาคม 2017 สมาชิก 4 คน (ชอนจิน, อึนซู, ชีฮอน และ จุนซอบ) เข้าร่วมรายการ MIXNINE ซึ่งมีสมาชิกเพียงสามคนเท่านั้น (ชอนจิน, ชีฮอน และ จุนซอบ) ผ่านการคัดเลือก และเข้าสู่ Top 170. ชอนจิน และ จุนซอบ ตกรอบในตอนที่ 7 และ 10 ตามลำดับในขณะที่ จีฮอน ผ่านเข้ารอบสุดท้าย แต่ไม่ได้เดบิวต์กับทางรายการ
2018: FUZZLE , เดบิวต์ในประเทศญี่ปุ่นและแทบินลาออกจากวง.
MYTEEN ปล่อยอัลบั้ม FUZZLE ในวันที่ 10 กรกฎาคม 2018 โดยมีทั้งหมด 7 เพลง รวมถึงเพลงโปรโมท "She Bad" พวกเขายังจัดแสดงคัมแบ็กที่ Ilchi Art Hall ในวันเดียวกันกับที่ปล่อยอัลบั้ม
MYTEEN เดบิวต์ที่ญี่ปุ่นด้วยซิงเกิลอัลบั้มแรกของพวกเขาในญี่ปุ่น 'SHE BAD (เวอร์ชันญี่ปุ่น)' ในวันที่ 24 ตุลาคม 2018
ในวันที่ 30 ธันวาคม 2018 ทางค่าย The Music Works ออกมายืนยันว่าแทบินลาออกจากวง และทำอาชีพนักแสดงแทน
การเปลี่ยนตำแหน่งหัวหน้าวง.
อดีตหัวหน้าวง : อึนซู (26/07/2017 - 25/10/2018)
หัวหน้าวง : ชีฮอน (26/10/2018 - ปัจจุบัน)
แขวงศิริราช

ศิริราช เป็นแขวงหนึ่งใน 180 แขวงของกรุงเทพมหานคร โดยเป็น 1 ใน 5 แขวงในเขตบางกอกน้อย จัดเป็นแขวงที่มีพื้นที่น้อยที่สุด คือ 1.258 ตร.กม. และมีจำนวนประชากร 13,088 คน (ธันวาคม พ.ศ. 2564) ตั้งชื่อตามโรงพยาบาลในพื้นที่ มีพื้นที่ครอบคลุมพื้นที่โรงพยาบาลทั้งหมดไปจนถึงฝั่งซ้ายของถนนวังหลังตั้งแต่บริเวณคลองบ้านขมิ้น และสองฝั่งถนนอรุณอมรินทร์ไปจนถึงสะพานอรุณอมรินทร์ซึ่งข้ามคลองบางกอกน้อย และอีกฝั่งของถนนผ่านแยกบ้านขมิ้นไปสิ้นสุดที่เชิงสะพานข้ามคลองมอญ
ที่ตั้งและอาณาเขต.
ตั้งอยู่ทางทิศตะวันออกเฉียงใต้ของเขตบางกอกน้อย มีอาณาเขตติดต่อกับแขวงอื่นเรียงตามเข็มนาฬิกา ดังนี้
ฟาร์มโทมิตะ

ฟาร์มโทมิตะ  เป็นฟาร์มในเมืองนากาฟูราโนะ ฮกไกโด ประเทศญี่ปุ่น ตั้งอยู่ทางตะวันออกเฉียงเหนือของนครซัปโปโระไปราว 120 กิโลเมตร ใช้เวลาเดินทางโดยรถยนต์ราว 2 ชั่วโมง ฟาร์มเปิดให้เข้าชมระหว่างเดือนเมษายนถึงเดือนพฤศจิกายน ช่วงเหมาะสมไปเยือนที่สุดคือเดือนกรกฎาคม การเข้าชมฟาร์มไม่มีค่าใช้จ่าย
ฟาร์มโทมิตะก่อตั้งขึ้นใน ค.ศ. 1903 โดยนายโทกูมะ โทมิตะ เกษตรกรจากจังหวัดฟูกูอิ ก่อนที่ใน ค.ศ. 1958 จะได้เริ่มมีการปลูกต้นลาเวนเดอร์เพื่อใช้ทำน้ำมันหอมระเหย พื้นที่แปลงลาเวนเดอร์เคยกว้างที่สุดถึง 1,400 ไร่ใน ค.ศ. 1970 ก่อนที่จะลดขนาดลงมา ต่อมาใน ค.ศ. 1976 ทุ่งลาเวนเดอร์ของฟาร์มโทมิตะถูกนำไปใช้เป็นภาพบนปฏิทินของกลุ่มบริษัทรถไฟญี่ปุ่น (JR) ทำให้เกิดกระแสนักท่องเที่ยวหลั่งไหลมาเยี่ยมชมจากทั่วญี่ปุ่น ตั้งแต่นั้นมาก็เริ่มมีการพัฒนาฟาร์มเป็นแหล่งท่องเที่ยว มีการปลูกดอกไม้ สร้างเรือนกระจก สร้างพิพิธภัณฑ์ตามมา
ในปัจจุบัน ฟาร์มโทมิตะสามารถดึงดูดนักท่องเที่ยวได้กว่าหนึ่งล้านคนต่อปี และกลายเป็นหนึ่งในจุดหมายปลายทางของการท่องเที่ยวในจังหวัดฮกไกโด
ราชอาณาจักรอัสตูเรียส

ราชอาณาจักรอัสตูเรียส เป็นราชอาณาจักรในคาบสมุทรไอบีเรียที่ก่อตั้งขึ้นในปี ค.ศ. 718 โดยเปลาโย ผู้นำชาวอัสตูเรียส และเป็นกลุ่มทางการเมืองกลุ่มแรกของชาวคริสต์ที่สถาปนาขึ้นหลังชาวอุมัยยะฮ์พิชิตอีสปาเนียของชาววิซิกอธในปี ค.ศ. 718 หรือ 722 เปลาโยได้ปราบกองทัพอุมัยยะฮ์ที่สมรภูมิโกบาดองกาซึ่งถูกมองว่าเป็นจุดเริ่มต้นของเรกองกีสตา ราชอาณาจักรอัสตูเรียสได้เปลี่ยนเป็นราชอาณาจักรเลออนในปี ค.ศ. 924 เมื่อพระเจ้าฟรูเอลาที่ 2 แห่งอัสตูเรียสขึ้นเป็นกษัตริย์โดยมีพระราชสำนักอยู่ในเลออน
ประวัติศาสตร์.
อัสตูเรียสเป็นราชอาณาจักรคริสเตียนอิสระในช่วงปี ค.ศ. 718 ถึง ค.ศ. 910 ที่ก่อตั้งขึ้นมาโดยขุนนางและเจ้าหน้าที่ชาววิซิกอธที่ถูกขับไล่ออกจากถิ่นที่อยู่เดิมโดยการรุกรานสเปนของชาวมุสลิม ชาววิซิกอธเลือกเปลาโยเป็นกษัตริย์และสร้างเมืองหลวงขึ้นมาที่กันกัสเดโอนีส ราชอาณาจักรขยายพรมแดนออกไปทางฝั่งตะวันตกเฉียงใต้จนถึงกาลิเซียและทางตะวันออกจนถึงกันตาเบรียก่อนยุติลงในคริสต์ศตวรรษที่ 8 การย้ายเมืองหลวงเกิดขึ้นครั้งแรกในปี ค.ศ. 780 โดยย้ายไปอยู่ที่ปาเวีย และย้ายไปอยู่ที่โอบีเอโด เมืองใหม่ซึ่งเป็นพื้นที่ทางยุทธศาสตร์ ในคริสต์ศตวรรษที่ 19 ในช่วงรัชสมัยของพระเจ้าอัลฟอนโซที่ 3 (ค.ศ. 866 – 910) พรมแดนของอัสตูเรียสขยายไปทางใต้จนถึงแม่น้ำดูเอโรซึ่งทอดยาวตั้งแต่มหาสมุทรแอตแลนติกจนถึงออสมา
ในคริสต์ศตวรรษที่ 10 ราชอาณาจักรมีขนาดใหญ่เกินกว่าที่จะควบคุมจากโอบีเอโด เมืองหลวงที่ตั้งอยู่บนภูเขา ในปี ค.ศ. 910 พระเจ้าการ์เซียที่ 1 จึงได้ตั้งเลออนที่อยู่ทางตอนใต้เป็นเมืองหลวง ผู้สืบทอดตำแหน่งต่อจากการ์เซียขนานนามตนเองว่า "กษัตริย์แห่งเลออนและอัสตูเรียส" สุดท้ายก็เหลือแค่ "กษัตริย์แห่งเลออน"
ซันชาแห่งเลออน

พระราชประวัติ.
ซันชาเป็นพระธิดาของพระเจ้าอัลฟอนโซที่ 5 แห่งเลออนกับพระมเหสีคนแรก เอลบีรา เมเนนเดซ พระองค์กลายเป็นพระอธิการิณีฝ่ายฆราวาสของอารามซันเปลาโย
ในปี ค.ศ. 1029 ได้มีการจัดเตรียมการแต่งงานทางการเมืองให้กับซันชากับเคานต์การ์เซีย ซันเชซแห่งกัสติยา ทว่าระหว่างเดินทางมาเลออนเพื่อแต่งงาน การ์เซียถูกกลุ่มข้าราชบริวารที่ไม่พอใจลอบสังหาร ในปี ค.ศ. 1032 ซันชาอภิเษกสมรสกับพระเจ้าเฟร์นันโดที่ 1 แห่งกัสติยา พระภาติยะและผู้สืบทอดของการ์เซียที่มีพระชนมายุ 11 พรรษา
ในปี ค.ศ. 1037 พระเจ้าเฟร์นันโดได้สังหารพระเจ้าเบร์มุนโดที่ 3 แห่งเลออน พระเชษฐาของซันชา ที่สมรภูมิตามาโรนแล้วปราบดาภิเษกเป็นกษัตริย์แห่งเลออน ซันชากลายเป็นพระราชินี หลังการสิ้นพระชนม์ของพระเจ้าเฟร์นันโดในปี ค.ศ. 1065 ราชอาณาจักรของพระองค์ถูกแบ่งให้กับพระโอรส ว่ากันว่าซันชาพยายามสร้างความปรองดองให้กับเหล่าพระโอรสแต่ไม่ได้ผล
พระองค์เป็นชาวคาทอลิกผู้อุทิศตนให้กับศาสนา พระองค์กับพระสวามีมีคำสั่งให้ทำกางเขนตรึงพระเยซูที่มีชื่อของทั้งสองพระองค์ เพื่อมอบเป็นของขวัญให้แก่มหาวิหารซันอิซิโดโด
พระโอรสธิดา.
ซันชาที่พระโอรสธิดาห้าคน คือ
การสิ้นพระชนม์และพิธีฝังศพ.
พระองค์สิ้นพระชนม์ในนครเลออนเมื่อวันที่ 8 พฤศจิกายน ค.ศ. 1067 ร่างของพระองค์ถูกฝังในวิหารบรรพบุรุษของมหาวิหารซันอิซิโดโร เคียงข้างพระบิดามารดา, พระเชษฐอนุชา, พระสวามี และพระโอรสธิดา คือ เอลบีรา, อูร์รากา และพระเจ้าการ์เซีย
สนามกีฬาอาลมักตูม

สนามกีฬาอาลมักตูม  เป็นสนามกีฬาอเนกประสงค์ตั้งอยู่ในเมืองดูไบ สหรัฐอาหรับเอมิเรตส์ โดยเป็นสนามเหย้าของสโมสรกีฬาอัล นาเซอร์ ดูไบ สโมสรฟุตบอลที่แข่งขันอยู่ใน ยูเออีโปร-ลีก และเป็นสนามที่ใช้ในการแข่งขันเอเชียนคัพ 2019
กระโดดน้ำเวิลด์ซีรีส์

กระโดดน้ำเวิลด์ซีรีส์  เป็นการแข่งขันกีฬากระโดดน้ำระหว่างประเทศ อยู่ภายใต้การดูแลของสหพันธ์ว่ายน้ำระหว่างประเทศ จัดขึ้นครั้งแรกในปี ค.ศ. 2007 ในแต่ละปีจะมีการแข่งขันทั้งหมด 4 สนามและผู้ที่มีคะแนนสูงสุดในแต่ละสนามจะเป็นผู้ชนะในการแข่งขัน
การแข่งขันนี้จัดขึ้นเฉพาะนักกีฬาชั้นนำระดับโลกจากการแข่งขันกีฬาโอลิมปิก, กีฬาทางน้ำชิงแชมป์โลก และกีฬากระโดดน้ำเวิลด์คัพ รวมไปถึงนักกีฬาไวล์ดการ์ดจากต่างประเทศที่จะมีสิทธิ์เข้าร่วมในการแข่งขันนี้ได้เท่านั้น
เจ้าชายเฮนดริกแห่งเนเธอร์แลนด์ (ค.ศ. 1820–1879)

เจ้าชายเฮนดริกแห่งเนเธอร์แลนด์ (13 มิถุนายน ค.ศ. 1820 - 8 กันยายน ค.ศ. 1879) เป็นพระราชโอรสพระองค์ที่สามในพระเจ้าวิลเลิมที่ 2 แห่งเนเธอร์แลนด์กับอันนา ปัฟลอฟนาแห่งรัสเซีย พระองค์ประสูติที่พระราชวังซุสต์ไดก์
พระประวัติ.
เจ้าชายเฮนดริกแห่งเนเธอร์แลนด์  ประสูติเมื่อวันที่ 13 มิถุนายน ค.ศ. 1820 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ ในปี ค.ศ. 1850 พระองค์ทรงดำรงตำแหน่งเป็นข้าหลวงในประเทศลักเซมเบิร์ก ซึ่งเป็นตำแหน่งที่พระองค์ทรงดำรงตลอดพระชนม์ชีพ พระองค์มีส่วนสำคัญในการเปลี่ยนแปลง รัฐธรรมนูญ ของ ลักเซมเบิร์ก
เสกสมรส.
พระองค์ทรงเสกสมรสครั้งแรกกับ เจ้าหญิงอมาเลียแห่งซัคเซิน-ไวมาร์-ไอเซนัค เมื่อวันที่ 9 พฤษภาคม ค.ศ. 1853 พระชายารับพระราชทานพระอิสริยยศเป็น เฮอร์รอยัลไฮนีส เจ้าหญิงเฮนรีแห่งเนเธอร์แลนด์ และต่อมาทรงเสกสมรสอีกครั้งกับ เจ้าหญิงมารีแห่งปรัสเซีย (ค.ศ. 1855-1888) เมื่อวันที่ 24 สิงหาคม ค.ศ. 1878 จากการเสกสมรสทั้ง 2 ครั้งนั้น พระองค์ไม่มีพระบุตร เจ้าชายเฮนรีแห่งเนเธอร์แลนด์ สิ้นพระชนม์ลงเมื่อวันที่ 8 กันยายน ค.ศ. 1879 จากพระอาการโรคหัด สิริพระชันษา 59 ปี
ซิม วาร์

ซิม วาร์ (2 กุมภาพันธ์ ค.ศ. 1906  – 12 ตุลาคม ค.ศ. 1989) เป็นนักการเมืองประเทศกัมพูชา เคยดำรงตำแหน่งนายกรัฐมนตรีกัมพูชา เมื่อวันที่ 26 กรกฎาคม ค.ศ. 1957 จนถึงวันที่ 11 มกราคม ค.ศ. 1958 และวันที่ 24 เมษายน ค.ศ. 1958 จนถึงวันที่ 10 กรกฎาคม ค.ศ. 1958 สังกัดพรรคกรมประชาธิปไตย
ญึก เตียวฬง

ญึก เตียวฬง (23 สิงหาคม ค.ศ. 1908 – 9 มิถุนายน ค.ศ. 1996) เป็นทหารและนักการเมืองชาวกัมพูชา เคยดำรงตำแหน่งรักษาการนายกรัฐมนตรีตั้งแต่วันที่ 13 กุมภาพันธ์ ค.ศ. 1962 จนถึงวันที่ 6 สิงหาคม ค.ศ. 1962 เขาเคยดำรงตำแหน่งรัฐมนตรีว่าการกระทรวงการต่างประเทศในช่วงคริสต์ทศวรรษ 1960 ใน ค.ศ. 1969 สมเด็จพระประมุขรัฐ นโรดม สีหนุ พระราชทานตำแหน่ง "สมเด็จจักรีกุญชราธิบดี" ("สมฺเดจฺจกฺรีกุญฺจราธบฺดี") ให้แก่เขา
ญึก เตียวฬงเสียชีวิตที่ฮ่องกง เมื่อวันที่ 9 มิถุนายน ค.ศ. 1996 ด้วยวัยอายุ 87 ปี
คาร์ล ฟรีดริช ฟ็อน ชไตน์เม็ทซ์

คาร์ล ฟรีดริช ฟ็อน ชไตน์เม็ทซ์  สมญา ราชสีห์แห่งนาซอด (Lion of Nachod) เป็นจอมพลเยอรมันแห่งราชอาณาจักรปรัสเซีย เขาเกิดที่เมืองไอเซอนัคและเข้าร่วมกับกองทัพปรัสเซียในช่วงสงครามนานาชาติ เมื่อพระเจ้าวิลเฮิล์มที่ 1 เสด็จขึ้นครองราชย์เป็นกษัตริย์แห่งปรัสเซีย ในช่วงสงครามออสเตรีย-ปรัสเซียในยุทธการนาชอดนั้น ชไตน์เม็ทซ์ได้รับชัยชนะเหนือกองทัพออสเตรียจนได้ฉายาว่า สิงโตแห่งนาชอด เนื่องจากเขาสามารถเอาชนะทหารออสเตรียที่มีจำนวน 5000 กว่านายด้วยยุทธวิธีการรบที่ดีเยี่ยมของเขา หลังจากการรบที่นาชอด ทำให้ปรัสเซียมีอิทธิพลเหนือแคว้นโบฮีเมีย
ในช่วงสงครามฝรั่งเศส-ปรัสเซีย เขาได้เกิดการทะเลาะกับเจ้าชายฟรีดริช คาร์ล หลังจากสงคราม เขาก็เกษียณออกจากราชการและได้ไปเสียชีวิตที่ไซลีเชีย
โยชัว แกลเซอร์

โยชัว แกลเซอร์
 (29 ธันวาคม ค.ศ. 1927 – 29 ธันวาคม ค.ศ. 2018) เป็นนักฟุตบอลประเทศอิสราเอล เคยเข้าร่วมสโมสรฟุตบอลมัคคาบีเทลอาวีฟ และฟุตบอลทีมชาติอิสราเอล
อาแญ็สแห่งอากีแตน พระราชินีแห่งเลออนและกัสติยา

อาแญ็ส หรือ อิเนส แห่ง อากีแตน หรือ ปัวตู เป็นพระราชินีแห่งเลออนและกัสติยาในคริสตศตวรรษที่ 11 จากการอภิเษกสมรสกับพระเจ้าอัลฟอนโซที่ 6 แห่งเลออนและกัสติยา
สายตระกูล.
บันทึกในยุคเดียวกันกล่าวว่าอาแญ็สเป็นบุตรสาวของกีโยมที่ 8 ดยุคแห่งอากีแตนกับมาทิลดา ภรรยาคนที่สองที่ไม่ทราบที่มาที่ไป พระองค์ถูกสับสนกับพระขนิษฐาต่างมารดาชื่อเดียวกันที่เป็นพระราชินีในไอบีเรียเช่นกัน คือ อาแญ็ส พระมเหสีของพระเจ้าเปโดรที่ 1 แห่งอารากอนและนาวาร์
การอภิเษกสมรส.
ในปี ค.ศ. 1069 อาแญ็สอภิเษกสมรสกับพระเจ้าอัลฟอนโซที่ 6 แห่งเลออน ในตอนที่สิ้นพระชนม์ พระบิดาของพระเจ้าอัลฟอนโซได้แบ่งราชอาณาจักรของพระองค์ออกเป็นสามส่วน พระเจ้าอัลฟอนโซกับพระเจ้าซันโชที่ 2 แห่งกัสติยา พระเชษฐา ในตอนแรกนั้นร่วมมือกันแย่งชิงราชอาณาจักรกาลิเซียมาจากพระอนุชา พระเจ้าการ์เซียที่ 2 แห่งกาลิเซีย ก่อนจะหันมารบรากันเอง ในเดือนมกราคม ค.ศ. 1072 พระเจ้าอัลฟอนโซ (และน่าจะอาแญ็สด้วย) ถูกบีบให้หนี ส่วนพระเจ้าซันโชก็ยึดอาณาจักรทั้งหมดของพระบิดา ต่อมาพระเจ้าซันโชถูกลอบสังหารในปีเดียวกันนั้น พระเจ้าอัลฟอนโซจึงกลับมาราชาภิเษกเป็นกษัตริย์ของราชอาณาจักรของพระบิดาที่กลับมารวมกันเป็นหนึ่งเดียวอีกครั้งในเดือนตุลาคม ค.ศ. 1072 ซึ่งตอนนั้นพระองค์ได้อ้างตนเป็น "จักรพรรดิแห่งสเปนทั้งหมด" ด้วย
ทั้งคู่ปรากฏตัวพร้อมกันครั้งสุดท้ายในเดือนพฤษภาคม ค.ศ. 1077 จากนั้นพระเจ้าอัลฟอนโซก็ปรากฏตัวเพียงลำพัง ทำให้สันนิษฐานกันว่าพระองค์ได้สิ้นพระชนม์แล้ว แม้บันทึกบางฉบับจะทำให้เข้าใจว่าพระเจ้าอัลฟอนโซได้หย่ากับอาแญ็ส เนื่องจากเป็นการแต่งงานกันระหว่างญาติใกล้ชิด พระเจ้าอัลฟอนโซกับอาแญ็สไม่มีพระโอรสธิดาด้วยกัน
การฝังศพ.
ว่ากันว่าร่างของอาแญ็สถูกฝังในอารามซาฮากุน ใกล้กับกงสต็องส์แห่งบูร์กอญ พระมเหสีคนที่สองของพระเจ้าอัลฟอนโซ ทว่ายังไม่มีหลักฐานชัดเจน
กงส์ต็องส์แห่งบูร์กอญ

กงส์ต็องส์แห่งบูร์กอญ  เสด็จพระราชสมภพ 8 พฤษภาคม ค.ศ. 1046 สิ้นพระชนม์ ค.ศ. 1093 เป็นบุตรสาวของรอแบต์ที่ 1 ดยุคแห่งบูร์กอญกับเอลี เดอ เซมูร์-อ็อง-บริโอนเนส์ ทรงเป็นพระราชินีคู่สมรสแห่งกัสติยาและเลออน เป็นพระนัดดาของพระเจ้ารอแบต์ที่ 2 แห่งฝรั่งเศส พระมหากษัตริย์ลำดับที่สองของราชวงศ์กาแปของฝรั่งเศส และเป็นพระมารดาของอูร์รากาแห่งเลออนที่สืบทอดต่อตำแหน่งของพระบิดาทั้งในกัสติยาและเลออน
พระชนม์ชีพ.
ใน ค.ศ. 1065 กงส์ต็องส์แต่งงานกับสามีคนแรก อูกที่ 2 เคานต์แห่งชาลง ทั้งคู่แต่งงานกันสิบสี่ปีจนกระทั่งอูกเสียชีวิตใน ค.ศ. 1079 โดยไม่มีบุตรด้วยกัน
ในปลาย ค.ศ. 1079 กงส์ต็องส์แต่งงานใหม่กับพระเจ้าอัลฟอนโซที่ 6 แห่งเลออนและกัสติยา ซึ่งก่อนหน้านี้เคยแต่งงานกับอาแญ็สแห่งอากีแตน ซึ่งต่อมาทั้งคู่น่าจะหย่ากันหรือไม่พระองค์ก็เป็นม่ายเนื่องจากอาแญ็สสิ้นพระชนม์ การแต่งงานของกงส์ต็องส์กับพระเจ้าอัลฟอนโซในช่วงแรกถูกต่อต้านโดยสมเด็จพระสันตะปาปา เนื่องจากกงส์ต็องส์เป็นญาติกับอาแญ็ส
กงส์ต็องส์กับพระเจ้าอัลฟอนโซมีพระโอรสธิดาด้วยกันหลายคน แต่มีเพียงคนเดียวที่มีชีวิตอยู่จนถึงวัยผู้ใหญ่ คือ
กงส์ต็องส์สิ้นพระชนม์ใน ค.ศ. 1093 ทิ้งพระธิดาวัย 14 พรรษาไว้กับพระสวามีม่ายที่อภิเษกสมรสครั้งที่สามกับพระมเหสีคนต่อมาหลังกงส์ต็องส์สิ้นพระชนม์ แต่มีพระโอรสเพียงคนเดียวกับซาอีดะฮ์แห่งเซบิยา ภรรยาลับชาวมุสลิม
หลังสิ้นพระชนม์ ร่างของกงส์ต็องส์ถูกพาไปเมืองซาฮากูนเพื่อฝังในอารามของนักบุญฟากูนโดและนักบุญปริมิติโว อารามที่ต่อมาพระเจ้าอัลฟอนโซที่ 6 พระสวามีของพระองค์ ถูกฝังเคียงข้างกับพระมเหสีทุกคน
ดราก้อนบอล ซูเปอร์ โบรลี่

ดราก้อนบอล ซูเปอร์ โบรลี่  เป็นภาพยนตร์แอนิเมชันแอ็คชั่นจากประเทศญี่ปุ่น จากการ์ตูนญี่ปุ่น ดราก้อนบอล เป็นภาพยนตร์ลำดับที่ 20
การสร้าง.
เมื่อวันที่ 17 ธันวาคม ค.ศ. 2017 ในงานจัมป์เฟสต้า ได้ประกาศว่าดราก้อนบอล ซูเปอร์จะมีภาพยนตร์ที่มีเนื่อหาต่อจากบทจักรวาลต้องรอด โดยธีมหลักคือ นักรบสุดแกร่งจักรวาลแห่งชาวไซย่า และได้นำทัตสึยะ ทาคามิเนะ ผู้กำกับผู้มีผลงานจากภาพยตร์อนิเมะ วันพีซ ฟิล์ม แซด มากำกับภาพยนตร์เรื่องนี้
ต่อมาเมื่อวันที่ 9 กรฏาคม ค.ศ. 2018 ได้ประกาศชื่อเรื่องว่า ดราก้อนบอล ซูเปอร์ โบรลี่ ซึ่งได้นำตัวละครที่ชื่อ โบรลี่ ศัตรูจากภาพยนตร์ ดราก้อนบอล Z เดอะมูวี่ ร้อนแรงสุดขั้วศึกระเบิดซูเปอร์ไซย่า, การกลับมาของโบรลี่ และ การกลับมาของสุดยอดนักรบไบโอโบรลี่ เข้ามาอยู่ในเนื้อเรื่องหลักของการ์ตูนชุดนี้ พร้อมทั้งนำตัวละครจากดราก้อนบอลไมนัสและตัวละครใหม่จากภาพยนตร์ อย่างแม่ของโกคูชื่อกิเนะ, ลูกน้องฟรีเซอร์ คิโคโนะ, เบอริบลู, จิไร, เลโม และชาวไซย่าชื่อบีทส์
เนื้อเรื่อง.
หลังจาก "ศึกประลองพลัง" ในจักรวาลทั้ง 12 โกคูรู้ดีว่าในจักรวาลอื่นยังมีคนที่แข็งแกร่งกว่าตัวเองอยู่อีก โกคูจึงใช้เวลาทั้งหมดฝึกฝนเพื่อให้ตัวเองแข็งแกร่งยึ่งขึ้น กงล้อโชคชะตามาถึง เมื่อชาวไซย่า ได้ปรากฏตัวขึ้นต่อหน้าโกคูและเบติจ้า ซึ่งทั้งคู่ไม่เคยเผชิญหน้ากันมาก่อน "โบรลี่" นักรบชาวไซย่าที่ใครๆ ก็ต่างคิดว่าถูกทำลายล้างไปหมดแล้วหลังจากที่ดาวเบจิต้าถูกทำลาย แต่ปรากฏบนดาวโลก พร้อมกับ ฟรีเซอร์ ผู้ได้ฟื้นคืนชีบกลับมา การต่อสู้ที่ดุเดือดกำลังรอชาวไซย่าทั้งสาม ที่ต่างมีจุดเริ่มต้นของชะตากรรมที่แตกต่าง
ชาวไซย่าร่างกายผอมกะร่อง ที่ทำหน้าที่เป็นช่างซ่อม
พ่อบ้านของราชวงศ์ของเบจิต้า
ยศทหารในกองทัพนิวซีแลนด์

ตารางนี้แสดง ยศทหารของกองทัพนิวซีแลนด์ ตั้งแต่ ค.ศ. 1953. โครงสร้างชั้นยศได้รับแบบธรรมเนียมมาจากกองทัพสหราชอาณาจักร
บรรณานุกรม.
เชิงอรรถ.
<templatestyles src="Reflist/styles.css" />
เดอะไลอ้อนคิง (ภาพยนตร์ พ.ศ. 2562)

เดอะ ไลอ้อน คิง เป็นภาพยนตร์เพลงรูปแบบคอมพิวเตอร์แอนิเมชันอเมริกัน กำกับโดยจอน แฟฟโรว์ และเขียนโดยเจฟฟ์ นาธานสัน ผลิตโดยวอลต์ดิสนีย์พิกเชอส์ เป็นการนำภาพยนตร์แอนิเมชัน ปี พ.ศ. 2537 ชื่อเดียวกันนี้มาสร้างใหม่ โดยการสร้างสัจนิยมแบบภาพถ่ายด้วยคอมพิวเตอร์ ให้เสียงโดยดอนัลด์ โกลเวอร์, เซธ โรเกน, ชเว์เตล ออจิโอฟอร์, บิลลี อิชเนอร์, จอห์น โอลิเวอร์, คีแกน ไมเคิล-คีย์, บียอนเซ่ โนวส์-คาร์เทอร์ และ เจมส์ เอิร์ล โจนส์ ภาพยนตร์เข้าฉายในสหรัฐ วันที่ 19 กรกฎาคม ค.ศ. 2019
น็อกเทินส์ โอพัสที่ 15 (ชอแป็ง)

น็อกเทินส์ โอพัสที่ 15 (Nocturnes, Op. 15) เป็นชุดบทเพลงน็อกเทิร์น 3 บทซึ่งเฟรเดริก ชอแป็ง แต่งขึ้นระหว่าง 1830–1833 และเผยแพร่ในมกราคม 1834 เพื่ออุทิศแก่ Ferdinand Hiller
Nocturne in F major, Op. 15, No. 1.
Nocturne in F major, Op. 15, No. 1 เป็นน็อกเทิร์นบทที่สี่ของชอแป็ง แต่งใน 1832
Nocturne in F-sharp major, Op. 15, No. 2.
Nocturne in F-sharp major, Op. 15, No. 2 เป็นน็อกเทิร์นบทที่ห้าของชอแป็ง
อำเภอกูปัง

กูปัง  เป็นอำเภอของจังหวัดนูซาเติงการาตะวันออกที่ตั้งอยู่ในประเทศอินโดนีเซีย อยู่ทางด้านตะวันตกสุดของเกาะติมอร์ (นอกเหนือจากพื้นที่ของเมืองกูปัง ซึ่งเป็นพื้นที่ที่อยู่ภายใต้การปกครองของประเทศ) พร้อมกับเกาะขนาดเล็กเซอเมา (อยู่นอกทางตะวันตกของเกาะติมอร์) เกาะทางตะวันตกเฉียงใต้และทางตะวันตกอดีตเคยเป็นพื้นที่ในการปกครองของอำเภอกูปัง อาทิ หมู่เกาะโรเต แยกตัวเมื่อปี พ.ศ. 2545 (แยกเป็นพื้นที่อำเภอโรเตอึนดาโอ) และพื้นที่หมู่เกาะซาวู แยกตัวเมื่อเดือนตุลาคม พ.ศ. 2551 (แยกเป็นพื้นที่อำเภอซาบูไรจูวา) เมืองหลักของอำเภอกูปัง คือ เมืองโอเอลามาซี
อำเภอซุมบาตะวันตก

ซุมบาตะวันตก  เป็นอำเภอของจังหวัดนูซาเติงการาตะวันออกในประเทศอินโดนีเซีย ได้รับการจัดตั้งขึ้นเมื่อปี พ.ศ. 2501
อำเภอมีพื้นที่ลดลงอย่างมาก ในปี พ.ศ. 2500 หลังจากที่มีการจัดตั้งอำเภอใหม่บนเกาะซุมบา ปัจจุบันมีพื้นที่ทั้งหมด 709.9 กิโลเมตร2 และประชากรในอำเภอมีทั้งหมด 111,993 คนจากการสำมะโนประชากร พ.ศ. 2553 ประชากรล่าสุด (พ.ศ. 2564) มีทั้งหมด 149,496 คน ในอำเภอมีเมืองหลัก คือ เมืองไวกาบูบัก
อำเภอนี้มีลักษณะที่แห้งแล้ง หนึ่งในปัญหาที่สำคัญ คือ ประชากรที่อาศัยอยู่ตามชนบท มักเจอปัญหาการขาดแคลนน้ำอยู่เป็นประจำ แม้ว่าจะมีแหล่งน้ำตามธรรมชาติ อย่างน้ำตกหรือน้ำพุ แต่เมื่อถึงช่วงฤดูร้อนน้ำก็ขาดแคลนเสมอ ในบางหมู่บ้าน, องค์กรส่วนท้องถิ่นที่ไม่ใช้ส่วนของรัฐบาลบางที ได้รับการสนับสนุนจากหน่วยงานจากต่างประเทศ เช่น โครงการพัฒนาเกี่ยวกับน้ำขนาดระดับเล็ก
คีโด ฟัน รอสซึม

คีโด ฟัน รอสซึม (IPA: [ˈɣido vɑn ˈrɔsʏm]; เกิดวันที่ 31 มกราคม พ.ศ. 2499) เป็นนักเขียนโปรแกรมชาวดัตช์ที่เป็นที่รู้จักในฐานะที่เป็นผู้สร้างภาษาไพทอน หรือ "Benevolent Dictator For Life" (BDFL) จนกระทั่งเขาก้าวลงจากตำแหน่งในเดือนกรกฎาคม พ.ศ. 2561 เขาเคยทำงานที่ กูเกิล ดรอปบ็อกซ์ และปัจจุบันที่ไมโครซอฟท์
ชีวิตและการศึกษา.
ฟัน รอสซึม เกิดและโตในเนเธอร์แลนด์ เขาได้รับปริญญาโทตามด้วยการฝึกงานในสาขาคณิตศาสตร์และวิทยาการคอมพิวเตอร์จากมหาวิทยาลัยอัมสเตอร์ดัมใน พ.ศ. 2525
จังหวัดบลากอเยฟกราด

จังหวัดบลากอเยฟกราด ("oblast Blagoevgrad" หรือ Благоевградска област, "Blagoevgradska oblast") หรือในชื่อ Pirin Macedonia ("Pirinska Makedoniya") เป็นจังหวัด (oblast) ทางตะวันตกเฉียงใต้ของบัลแกเรีย มีเขตแดนติดต่อกับจังหวัดอีกสี่จังหวัดของบัลแกเรียทางเหนือและตะวันออก ภูมิภาคมาซิโดเนียของกรีกทางใต้ และประเทศมาซิโดเนียเหนือทางตะวันตก มี 14 เทศบาล 12 เมือง โดยเมืองหลวงอยู่ที่บลากอแอฟกรัต เมืองสำคัญอื่น ๆ ได้แก่ Bansko, Gotse Delchev, Melnik, Petrich, Razlog, Sandanski, และ Simitli
บลากอแอฟกรัต

บลากอแอฟกรัต (จนถึง 1975 Го̀рна Джумая̀) เป็นศูนย์กลางทางเศรษฐกิจ วัฒนธรรม และการศึกษาของทางตะวันตกเฉียงใต้ของประเทศบัลแกเรีย และเป็นเมืองที่ใหญ่ที่สุดในเขตการปกครองที่มีชื่อเดียวกัน ตามการสำรวจสำมะโนประชากรของสำนักงานสถิติแห่งชาติ ณ วันที่ 31 ธันวาคม 2015 มีประชากรทั้งหมด 69,610 คน
อำเภอเอินเดอ

เอินเดอ  เป็นอำเภอของจังหวัดนูซาเติงการาตะวันออกที่ตั้งอยู่ในประเทศอินโดนีเซีย มีเมืองหลักคือเอินเดอ มีพื้นที่รวม 2,046.62 ตารางกิโลเมตร และตามสำมะโนประชากร ค.ศ. 2010 มีประชากรรวม 260,428 คน อุทยานแห่งชาติเกอลีมูตูและเขาเกอลีมูตูตั้งอยู่ในอำเภอนี้
จังหวัดบูร์กาส

จังหวัดบูร์กาส ("oblast Blagoevgrad") เป็นจังหวัด (oblast) ทางตะวันออกเฉียงใต้ของบัลแกเรีย มีเขตแดนติดต่อกับจังหวัดอีกสี่จังหวัดของบัลแกเรียทางเหนือและตะวันตก ทะเลดำทางตะวันออก และตุรกีทางใต้ โดยเมืองหลวงอยู่ที่บูร์กาส เมืองที่ใหญ่เป็นอันดับที่สี่ของประเทศ มีพื้นที่มากที่สุดคือ 7,748.1 ตารางกิโลเมตร และมีประชากรรวม 409,018 ใน 2011
อำเภอมังกาไร

มังกาไร  เป็นอำเภอในจังหวัดนูซาเติงการาตะวันออกของประเทศอินโดนีเซีย มีอาณาเขตควบคุมทั้งหมดของเกาะโฟลเร็ซ อำเภอนี้ได้รับการจัดตั้งขึ้นเมื่อปี พ.ศ. 2501 ต่อมาได้มีอำเภอที่แยกตัวไปเป็นอำเภอใหม่ ส่งผลให้พื้นที่และประชากรภายในอำเภอลดลงตาม โดยแยกเป็นอำเภอมังกาไรตะวันตกในปี พ.ศ. 2547 และอำเภอมังกาไรตะวันออกในปี พ.ศ. 2500 เมืองหลักของอำเภอนี้คือเมืองรูเต็ง
แหล่งโบราณคดีลียังบูวาอยู่ภายในเขตอำเภอมังกาไร ห่างจากเมืองรูเต็งไปทางทิศเหนือประมาณ 10 กิโลเมตร
หลุยส์-กาบรีแยล ซูว์แช

หลุยส์-กาบรีแยล ซูว์แช  (2 มีนาคม ค.ศ. 1770 - 3 มกราคม ค.ศ. 1826) เป็นจอมพลแห่งจักรวรรดิฝรั่งเศสที่รับใช้จักรพรรดินโปเลียน และได้รับบรรดาศักดิ์เป็นดยุกแห่งอัลบูแฟรา
ชีวิตทหาร.
เขาเกิดที่โรงงานปั่นไหมที่เมืองลียง ในตอนแรกเขาติดตามบิดาในงานอาชีพธุรกิจผ้าไหม แต่เขาเปลี่ยนใจไปสมัครเป็นทหารอาสาในกรมทหารม้าในหน่วยทหารพิทักษ์ชาติ
ค.ศ.1793 ในการรบที่เมืองตูลง เขาสามารถจับตัวนายพลอังกฤษชื่อว่า ชาร์ล โอ'ฮารา
ค.ศ.1796 ในการยุทธ์อิตาลี เขาได้รับบาดเจ็บเล็กน้อยที่เมืองเคเรีย
ค.ศ.1805 เมื่อนโปเลียนทำการรบกับออสเตรีย ซูว์แชก็ได้บัญชาการรบทั้งในเอาซ์เตอลิทซ์ ซาลเฟลด์ เยน่า พูลทุร์ก และออสโตรเลนก้า ในการรบที่ออสโตรเลนก้า ซุเช็ตได้ทำการร่วมมือกับนายพลแอน ซาวารี ขับไล่ทหารรัสเซียที่นำโดยนายพลอีวาน เอ็สเซ็น
ค.ศ.1808 เมื่อเกิดสงครามคาบสมุทร ซูว์แชได้รับอาญาสิทธิ์บัญชาการกองทัพทหารราบและได้รับยศเคานต์ จากนั้นจึงทำการรบกับทหารสเปนที่เมืองซาราโกซา และได้เผชิญกับนายพลโฆเซ เด ปาลาฟอกซ์ และ เบลค โจเยส
ค.ศ.1814 ได้ทำการร่วมมือกับนายพลดีเยอ ซูลต์ เพื่อทำการป้องกันกรุงปารีสที่กำลังถูกโจมตีโดยทหารสัมพันธมิตร
เมื่อช่วงการฟื้นฟูบร์บง พระเจ้าหลุยส์ที่ 18 ได้แต่งตั้งให้ซูว์แชเป็นขุนนางแห่งฝรั่งเศส แต่เมื่อนโปเลียนสามารถหนีออกจากเกาะเอลบา ซูว์แชได้กลับมาสวามิภักดิ์ต่อนโปเลียนอีกครั้งหนึ่ง
เขาเสียชีวิตที่ปราสาทเซนต์-โจเซฟใกล้กับเมืองมาร์แซย์ ด้วยวัย 55 ปี
ครอบครัว.
ซูว์แชทำการสมรสกับนางสาวออนอรีน อันตอน (26 กุมภาพันธ์ ค.ศ.1790-13 เมษายน ค.ศ.1884)หลานสาวของจูลี คลารี พระมเหสีของโจเซฟ โบนาปาร์ต มีบุตร-ธิดาด้วยกัน 3 คน